Anssin blogi: marraskuuta 2014\n105-92 ja 100-98\n100 - 98 oli äänestystulos, joka jäi perjantaisen sukupuolineutraalilain äänestyksen varjoon, vaikka siis vain kahden äänen päässä oli hallituksen kaatuminen, kun sekä perussuomalaiset että keskustapuolue tekivät epäluottamuslauseen hallitukselle lapsilisäleikkauksen johdosta. Päivän äänestyksistä oli poissa vain yksi henkilö, sukupuolineutraali avioliittolaki kansalaisaloitteen pohjalta hyväksyttiin äänin 105-92. Tätä voittanutta kantaa kannattivat koko vasemmistoliitto ja vihreät, rkp yhtä lukuun ottamatta, demareilta vain kaksi äänesti vastaan ja kaksi oli poissa äänestyksestä, toinen paikalla ollen ja toinen siis ainoana kokonaan istunnosta poissaolleena, kokoomuksesta valtaosa, keskustasta kuusi ja meiltä perussuomalaisista yksi Arja Juvonen. Näistä kertyi se 105 perinteiset käsitykset ja iäti voimassa olleet jopa luonnonlakien mukaisen käytännön tyrmänneet.\nMitä lähemmäksi etelää ja Helsinkiä mennään, sitä ihmeellisempää porukka on, Satakunta oli eteläisistä vaalipiireistä ensimmäinen, jossa me perinteisen avioliittokäsityksen edustajat olimme enemmistönä, tosin niukasti 5-4.\nVastasin yhdelle kanttorille, joka pähkäili, että kohta ruvetaan häämarssia soittamaan prinsseille: Kyllähän Prinsessa ruusunen voidaan soittaa prinssille, mutta vain yhdelle ja samanaikaisesti myös prinsessalle. Kirkkohan vihkii avioliittoon miehen ja naisen. Tietysti nyt ruvetaan suureen ääneen vaatimaan tähän muutosta!\nTaas kerran aamusta iltaan löytyi tehtävää verstaalla.\nAamusta torstai-aamun kovettu yhteisjumppa alkaen kello 7.45, Sitä ennen jo ehdin olemaan vähän aikaa polkulaitteessa, koska jumpasta jouduin lähtemään jo 8.30, koska silloin alkoi puhemiesneuvoston aamukoulu. Käsiteltävänä oli lähes kaksisataasivuinen valiokuntaopas 2015 ja täysistuntosuunnitelma ensi vuodeksi eduskuntakauden loppuajaksi viikoille 3 - 11.\nRuotsinkielen tunnin jälkeen kuppilassa juttelemassa ja sitten ryhmään, jossa Timo Soini puhui vaalinalusajan tärkeydestä piiri- ja kuntatasolla. Perussuomalaisten suullisen kyselytunnin kysyjänvuossa on Anne Louhelainen aiheenaan omaishoitajien tilanteen parantaminen. Kyselytunnilla puhuttiin myös maamme heikosta työllisyystilanteesta Mauri Pekkarisen kysymyksen johdosta. Hallitus on todella epäonnistunut työllisyyden hoidossa, tilastojen mukaan työttömiä on yli 300.000, pitkäaikaistyöttömiä 100.000 ja nuorisotyöttömiäkin ennätysmäärä, vaikka työministeri Lauri Ihalainen totesikin, että onneksi nuorten työttömyys kestää henkilökohtaisella tasolla kuitenkin kaikkein lyhyemmän ajan.\nKyselytunnin jälkeen alkoi sitten viisituntinen keskustelu sukupuolineutraalista avioliittolaista, josta kerron toisessa blogissa. Samanaikaisesti Bottalla oli perinteinen eduskuntaryhmän pikkujoulu, jossa ehdin käymään tunnin ennen istunnon johtovuoroa klo 19.30 - 21.30. Istunto kesti vielä senkin jälkeen vähän yli klo 22 puikoissa Pekka Ravi. Aiemmin takarajana on ollut juuri klo 22, mutta enää ennen joulua se ei ole voimassa, vaan istunnot kestävät niin pitkään, kuin puhujia riittää ja päiväjärjestyksen kaikki asiat viedään puheiden osalta läpi. Äänestykset siirretään perjantaihin, joita tärkeitäkin on siis taas huomenna koko joukko.\nLähettänyt Anssi Joutsenlahti klo 23:07 Ei kommentteja:\nParast´aikaa eduskunnassa ajetaan perinteisen iät ja ajat miehen ja naisen välisen avioliiton sisään uusi kansalaisaloitteen mukainen sisältö eli avioliiton solmimisen edellytyksenä ei enää olisi, että puolisot ovat mies ja nainen, vaan avioliittoon voivat mennä ketkä tahansa kaksi luonnollista henkilöä, eli siis myös kaksi miestä keskenään tai kaksi naista keskenään.\nItsestäni tämä on täysin käsittämätöntä, koska luonnon järjestystä emme kuitenkaan pysty muuttamaan eli mies- tai naisparit eivät saa luonnollista tietä lapsia ja kuitenkin lakiuudistusta tehdään juuri lasten adoption helpottamiseksi. Onhan jo nyt kaikki lain suomat etuudet ja turvat sisältävä rekisteröity parisuhdelaki, mutta siinä ei ole adoptio-oikeutta.\nLain muuttajat puhuvat suurella äänellä lasten edusta, mutta kyllä perinteinen käsitys siitä, että lapsella pitää olla äiti ja isä, takaa kuitenkin lapselle oikean ja turvallisen perhemallin omankin elämänsä rakentamista varten.\nUudistajat puhuvat tasa-arvosta, ihmisoikeudesta, yhdenvertaisuudesta ja suvaitsevaisuudesta, mutta vaikka meillä kaikilla ihmisillä on jo nämä kaikki, niin kuitenkin kyseessä on nyt sukupuolineutraali avioliittolaki, joka toteutuessaan loukkaa juuri lasten perusoikeuksia. Ja eiväthän luonnon lain mukaisesti sateenvarjoperheet, lesbo- ja homoparit voi saada lapsia, miten sitten juuri niiden saamisesta on tehty ihmisoikeuskysymys.\nEduskunnassa puhuttiin tästä valiokunnan kielteisellä kannanotolla salikäsittelyyn tuodusta avioliittolain muuttamisesta viisi tuntia ja huomenna äänestyksessä tämä muutos näyttää olevan menemässä hyväksytyksi. Puheenvuoroja käytetiin tasan sata, joista vihreät 21, perussuomalaiset 20, kokoomus 16, vasemmistoliitto 10, kd 8, keskusta vain 7, rkp 5, vasenryhmä 2 ja muutos11 yhden.\nNäyttääkin siltä, että tällä kertaa keskustan hajanaisuus ratkaisee muutoksen läpimenemisen. Onko se kunniaksi puolueelle?\nLähettänyt Anssi Joutsenlahti klo 20:57 Ei kommentteja:\nSoTe on puikoissa! 5 sotealuetta järjestää palvelut ja tuottajina 19 nykyisiä sairaanhoitopiirejä vastaavat kuntainliito. Palveluitten pitäisi nyt yltää paremmin ruohonjuuritasolle asti ja lääkäreitä ja muita saada paremmin kuin tähän asti pienempiinkin kuntiin.\nPäivälle riitti myös monenlaista muutakin antia. Sekä perussuomalaiset että keskusta tekivät lapsilisälain toisessa käsittelyssä sen hylkäysehdotuksen ja samalla epäluottamuslauseen hallitukselle. Perjantaina onkin sitten enemmänkin äänestettävää. Jopa taas punnitaan hallituksen luottamus!\nHallituksen luonnonvaraselonteon lähetekeskustelussa käytettiin tasan viisikymmentä puheenvuoroa: keskusta14, perussuomalaiset 13, kokoomus 9, demarit 6. Muut yhteensä seitsemän.\nPerussuomalaisten ryhmäpuhujana Martti Mölsä halusi herättää kuulijat väittämällä, että Suomi voisi elää metsästä paremmin. Maamme pinta-alasta on metsää noin 75%. Metsäluontoon perustuva biotalous on tulevaisuuden ala ja sitä voidaan harjoittaa kotikunnissamme. Metsä on merkittävä vientiteollisuuden lähde. Nykyisin tuomme 8,5 miljardin edestä energiaa, joten voisimme saada korjausta infrastruktuuria kehittämällä ja sääntelyä että verokäytäntöjä muuttamalla.\nSamoin suomalainen maatalous ja puhdas elintarviketuotanto ovat myös tärkeitä elinkeinoja. Kaikki laajan maamme luonnonvarat ovat merkittäviä, vesi jopa tulee tärkeämmäksi kuin konsanaan öljy.\nVuonna 1967 autotallissa alkoi Nelostuotteen erilaisten pelien tuotanto, joista ensimmäinen ja edelleen tunnetuin on Kimble. Uusimpana vuoden 2015 ajankohtaisin lautapeli Pääministeripeli, jonka laatikon kannessa komeilevat kahdeksan puolueen puheenjohtajat. Monen vaiheen jälkeen yritys on rakentanut monta kertaa laajennetun teollisuuskiinteistön Porin Raumanjuovantielle.\nJa vaikka pelejä viedään yli 60 maahan, niin yritys uudelta nimeltään Tactic Games Oy on laajentanut tuotantoaan monipuoliseksi teollisuusmerkkeihin, liikepaikkamainosten tekemiseen ja painotuotteisiin aina kirjoja myöten.\nSatakunnan kansanedustajina Satakunnan ja Rauman kauppakamarien kutsumina saimme kokoustaa yrityksen upeissa tiloissa ja samalla käydä tehdaskierroksella katsomassa monipuolisia tuotantoprosesseja. On erinomaista, että Satakunnassa on tällaisia menestyviä laajaan vientiin pystyviä teollisuusyrityksiä.\nKokoontumisessamme kerrottiin lisäksi Satakunnan Lääkäritalon toimitusjohtajan näkemys yksityisen palvelutuottajan kannalta menossa olevasta SoTe-uudistuksesta, joka hänen Heikki Kuuri-Riutun mielestä ei ole kehuttava, vaikkei hän niin kuin eivät muutkaan vielä tiedä uudistuksen lopullista tulosta. Kierrätystaloudesta jätteiden osalta kertoi toimitusjohtaja Timo Suistio BMH Technology OY:sta ja koko maatakin koskevasta lentoliikennestrategiasta Juhani Saarikoski.\nPäivään mahtui myös Kankaanpään sotaveteraanien hallituksen kokoustaminen sekä vielä jääkäriliikkeen perustamisen 100-vuotismuiston johdosta esitelmätilaisuus OP:n isännöimänä. Järjestäjänä JP27:n Perinneyhdistyksen Satakunnan Osasto esitelmöijänä puheenjohtaja Alpo Vehanen.\nKultaa ja kunniaa KankU:n veteraaniurheilijoille\nKultaa ja kunniaa veteraaniurheilijoille\nKankaanpään Urheilijoiden veteraaniyleisurheilijat saavuttivat tänäkin vuonna merkittäviä tuloksia Veteraaniurheiluliitosta Aikuisurheiluliitoksi muuttuneen liiton suomenmestaruuskilpailuissa. Tuloksena oli kaiken värisiä mitaleita, kolme kultaista, kaksi hopeista ja pronsseja myös kolme kappaletta. Myös muita pistesijoituksia tuli yhteensä yhdelletoista SM-kisoihin osallistuneelle KankU:n veteraaniurheilijoilla.\nSuomalaisten paraatilajissa keihäässä Hannu Kortesluoma M60 sarjassa oli taas pitelemätön Suomessa ottamalla mestaruuden Jyväskylän Harjulla pidetyissä SM-kisoissa. SM-kulta tuli tuloksella 46.91 ja monen metrin turvin seuraavaan. SM-kulta tuli tuloksella 46.91 ja monen metrin turvin seuraavaan. EM-kisoissa Turkin Izmirissä Hannulle ojennettiin pronssimitali tuloksella 45.63 ja Budapestin MM-kilpailuissa hän oli neljäs 47.59. Tasaisen varmaa tuloskuntoa siis ja hatun noston arvoista.\nKaksinkertaiseksi kultamitalistiksi kruunattiin M55 sarjan kävelyssä Kauko Pekkarinen. Vaasan 20 km maantiekävelyssä hänen aikansa oli 2.09,09 ja Jyväskylässä 5.000 m ratakävelyssä 27.14,18.\nÄitienpäivä-aattona Lempäälän SM-maastoissa KankU:n M55 sarjan joukkue ylsi hopealle. Henkilökohtaisessa kisassa Veli-Pekka Vänni oli neljäs 6 km 21.44, Ilkka Vakkuri 13. ajalla 24.21 ja Jari Koskela 17. ajalla 24.58.\nM60 sarjassa KankU:n joukkue oli myös pistesijalla matkan ollessa 4 km. 16. oli Markku Haapa 16.38, Erkki Ylikoski 23. ajalla 17.12 ja 26. Ilpo Iso-Peura 17.24.\nIlkka Vakkuri ahkeroi jälleen tänäkin vuonna. Heti talven SM-hallikisoissa Tampereella hän ylsi kahteen pronssimitaliin, 1500 m 5.15,93 ja 3000 m 11.09,85. Jyväskylässä radalla hän tuli neljänneksi 1500 m 5.12,12 ja viidenneksi sekä 5000 m 19.19,98 ja 10.000 m 41.10,73. Vielä syksyn maantiejuoksuissakin hän otti kuudennen tilan 10 km 41.33,6.\nUusi aluevaltaus saatiin naisten puolella, kun Tarja Vakkuri ylsi 200 metrillä hopealle 36,53 ja neljänneksi 100 metrillä 17,74. Marjatta Järvisen mitaleista onkin kulunut jo useita vuosia.\nJyväskylässä rataa kiersivät myös M70 Anssi Joutsenlahti ja Lauri Kiviniemi. 5000 m Anssi oli kolmas 24.35,27 ja Lauri neljäs 26.41,79 tosin yhden ylimääräisen kierroksen juosseena. 10.000 metrillä Anssi oli neljäs 54.00,79.\nEnsi vuonna onkin sitten taas uudet kujeet ja uudet tuulet myös KankU:n aikuisurheilijoiden mielissä\nArpa lankesi ihanasta maasta\nTänään sain olla kahden viikon sisällä viidensissä hautajaisissa ja näin kaikissa näissä sain olla saattamassa tuttuja ystäviä matkaan häviämättömän maan ja katoamattoman perintö-osan omistajiksi.\nAivan niin kuin psalmista toteaa sittenkin meidän tämän ajallisuuden kahleissa olevien ihmisten saavat lopulla matkaamme päästä uuteen parempaan: Arpa lankesi minulle ihanasta maasta ja kaunis on minun perintöosani.\nTämä oli sykähdyttävää todellisuutta tänäänkin, kun sain olla siunaamassa suuren perheen äitiä Jämijärvellä, jossa jo perheen koti sijaitsee mitä kauneimmalla paikalla luonnon keskellä Jämijärven rannalla. Näin jo maataloutta harjoittaneesta maallisesta kodista voi sanoa sen olleen keskellä isänmaamme kauneutta ja luonnon rauhaa ja puhtautta. Mutta mikään maallinen ei sitenkään vedä vertoa meitä kristittyinä odottavalle. Sanotaanhan syystä, miten meidän kristittyjen parhaat päivät ovat aina edessäpäin.\nSuomalainen runoilija on kiteyttänyt tämän perillepääsyn sinne taivaan kotiin muutamalla sanalla:\nKirkkauden maassa/ kuljen.\nTaakka harteita/ ei paina/ se on poissa.\nKukkaportin/ avaan,/ suljen.\nHengittelen ilmaa/ kevyttä/ kuin tuuli.\nJoka puu/ on ystäväni/ hymyhuuli.\nEnhän toki/ ihanassa maassa.\nVoiko ihmisen osa sittenkään olla suurempi!\n89 - 89. Tämän eduskuntakauden eka kerta kun äänet menivät tasan, joskus historiassa on kyllä käynyt samoin. Aika tarkalla tämä hallituksen ja opposition voimasuhteen ovat. Äänestyskoneen tasatuloksen jälkeen siirryttiin lippuäänestykseen, jokainen edustaja vei uurnaan nimellään varustetun lipun, jonka toisella puolella luki joko ei tai kyllä. Kyllä-äänet eli hallituksen kanta ensi vuoden tuloveroasteikoiksi voitti nipin napin 90 - 89, hallituspuolueet saivat siis yhden äänestäjän lisää. Sekin ihme nähtiin, että ministeri Tuomiojalta oli uurnaan tullut kaksi äänestyslappua, joista siis toinen hylättiin. Hallitusrumba kestikin tavanomaista kauemmin eli koko tunnin ajan.\nAsiarunsaus kaatuu päälle\nEilen esimerkiksi kahdesta blogistani huolimatta jäi käsittelemättä esimerkiksi runsaasti puheenvuoroja kirvoittanut perustuslakivaliokunnan mietintö valtioneuvoston demokratiapoliittisesta selonteosta Avoin ja yhdenvertainen osallistuminen. Tänään käytiin värikäs keskustelu televisioidulla kyselytunnilla Lauri Heikkilän esittämästä kysymyksestä EU:n jätettyä maidontuottajamme ilman tukea, vaikka päinvastoin Baltian maat sitä saivat.\nKyselytunnin jälkeen televisioinnin loputtua oli perussuomalaisten vuoro saada keskustelualoitteensa Suomen maaseutupolitiikasta keskustelun alaiseksi kahden tunnin ajaksi, 61 puheenvuoroa ehdittiin käyttämään siinä ajassa, joitakin pääasiassa juuri meidän perussuomalaisten pyytämiä vuoroja en määräajan puitteissa mitenkään ehtinyt jakamaan. Niinpä seuraavaa asiaa käsiteltäessä puhumaan pääsi myös Teuvo Hakkarainen, jolle sanoin, että nyt on aikaa sinunkin puheenvuorollesi, kun selontekokeskustelussa aika loppui, johon Teuvo tokaisi, että hänellä olisi kyllä ollut painavaa tekstiä puhuttavana. Samoin Lea Mäkipää ja Kai Turunen jäivät ilman puheenvuoroa, debatissa tosin kaikki halukkaat pääsivät kertaalleen ääneen, monet olisivat halunneet puhua useamminkin. Keskustelualoitteen aikarajat ovat kuitenkin tiukat!\nKyselytunnissa ehti puheenvuoroja olemaan 57, kaksituntisessa ajankohtaiskeskustelussa vain neljä enemmän, koska varsinaisten puheenvuorojen aika oli kaksinkertainen eli 2 minuuttia. Debattipuheet kestivät silloinkin tietysti minuutin. Perussuomalaisilla oli 23 puhetta, 17 keskustalla, samoin kokoomuksella, joista seitsemän ministereillä, demareilla 5, vasemmistoliitolla 3, vihreillä 2 ja yksi rkp:llä ja kd:llä.\nHuomenna perjantaina onkin sitten melkoinen äänestysrumba koko viikon aikana käsiteltyjen vastalauseiden nyt tultua äänestettäviksi. Esillä on monia muutosehdotuksia ensi vuoden budjettiin liittyviin lakeihin kuten tuloveroasteikkoihin, perintö- ja lahjaverolain muuttamiseen ja ajoneuvoveron muuttamiseen. Myös äänestetään maatalouden luopumiseläkkeestä, luonnonsuojelulaista, työttömyysturvasta, väylämaksuista ja yksityishenkilöiden velkajärjestelyistä.\nHeti ensi viikon tiistaina on taas lähetekeskustelu hallituksen luonnonvaraselonteosta Suomi kestävän luonnonvaratalouden edelläkävijäksi 2050: Älykäs ja vastuullinen luonnonvaratalous. Ryhmäkokouksessa perussuomalaisten ryhmäpuheen pitäjäksi nimettiin Martti Mölsä.\nMaailman on ihmeitä täynnä.\nTänään veteraaniasianneuvottelukunnan kokouksessa olin niin minulle kuin toisellekin paikalla olleelle kansanedustajata Esko Kurviselle oli melkoinen yllätys, kun paljastui käsittämätön totuus eduskunnan hyväksymästä sotilasvammalain 6 §: muuttamisesta.\nEduskuntaryhmien puheenjohtajien allekirjoittaman aloitteen mukaisesti eduskunta päätti laajentaa aiemmasta 20% sotainvalidien saamista palveluista alentaa rajaa 15 prosenttiin. Näin laajennettiin sotainvalidien sotilasvammalain mukaisten korvausten saavien piiriä. Mutta se koskeekin vain selviytymistä kodissa tukipalveluiden, omaishoidon tuen sekä avosairaanhoidon turvin. Se ei koskekaan laitoskuntoutusta eikä laitoshoitopaikkojen saamista. Ei ole tullut mieleenkään, että tämä hyvällä mielellä tehty parannus onkin näin rajoitettu. Käsittämättömän nihkeetä tämä kunniakansalaistemme sotainvalidiemme ja veteraaniemme asioiden hoitaminen ja parantaminen.\nSen sijaan eduskunnan urheilukerhon syyskokouksessa oli melkoista mitalisadetta, kun jaettiin mitalit kauden kilpailuista. Uutena lajina mukaan otettu pyöräilyjoukkueiden yhteiskilometrimäärät olivat kunnioitettavia ja kaikki joukkueiden osanottajat saivat mitalin.\nLisäksi henkilökohtaisista kilpailuista palkittiin suunnistus- ja maastojuoksukilpailujen sarjojensa kolme parasta sekä parhaiden maraton- ja puolimaratontuloksen saaneet. Satuin olemaan kolmen mitalin saajana, koska olin maastojuoksuissa kansanedustajasarjassa toinen, maratonilla toinen Alexander Stubbin jälkeen puolimaratonilla kolmas Pauli Kiurun ja Kari Uotilan jälkeen. Siis kaksi hopea- ja yksi pronssimitali ripustettiin sinivalkoisin nauhoin kaulaani. Muuten, näytin niitä kahvilassa istuneelle Juha Väätäiselle ja hän väitti, ettei tiedä missä hänen omat mitalinsa ovat - olisiko uskottava! Nehän jopa - ainakin 2 euroopanmestaruusmitalia - kuuluisivat Suomen urheilumuseoon.\nTurvataanko vanhusten arvokas elämä\nEduskunnassa riittää tehtävää kuten puhemies Eero Heinäluoma totesi A-studiossa, niinpä täysistunnoissakin on pitkä lista asioita, tänäänkin 29 ja lisäksi pöydällepanoja huomiseen istuntoon viisi. Valiokunnan ovat pullollaan hallituksen lakiesityksiä ja erityisesti Johannes Koskisen johtamalla perustuslakivaliokunnalla on kädet täynnä esityksiä, koska vähänkin perustuslaillisiin kysymyksiin liittyvistä lakiesityksistä pyydetään aina perustuslakivaliokunnan lausunto.\nMielenkiintoisia asioita on toinen toisensa perästä. Eilen illalla keskustelutti pitkään 53 puheenvuoron verran vuoden vanhaan vanhuspalvelulakiin annetusta muutoksesta, jolla pyritään saamaan 300 miljoonan säästöt vuoteen 2017 mennessä kustannusten kasvun hidastumisen myötä, kun pyritään lisäämään vanhusten kodinomaista hoitoa pitkäaikaisen laitoshoidon sijasta.\nKun laissa aiemmin oli: Pitkäaikainen hoito ja huolenpito voidaan toteuttaa laitoshoitona vain, jos siihen on lääketieteelliset perusteet tai jos se on iäkkään henkilön arvokkaan elämän ja turvallisen hoidon kannalta muuten perusteltua. Uudessa lakiesityksessä todetaan: Iäkkään henkilön arvokasta elämää tukeva pitkäaikainen hoito ja huolenpito on ensisijaisesti toteutettava hänen kotiinsa annettavilla ja muilla sosiaali- ja terveydenhuollon avopalveluilla. Palvelut on sovitettava sisällöltään ja määrältään vastaamaan iäkkään henkilön kulloisiakin palvelutarpeita. Hoito ja huolenpito voidaan toteuttaa pitkäaikaisena laitoshoitona vain tässä laissa säädetyillä perusteilla. Ja nämä perusteet ovat vain, jos siihen on lääketieteelliset perusteet tai asiakasturvallisuuteen tai potilasturvallisuuteen liittyvät perusteet. Näin siis jatkossa rajoitetaan tarkasti laitoshoitoon pääsyä.\nEduskunnassa pidettiin entisten veteraanien vuosikokous ja ryhmässämmekin vieraili entisiä kansanedustajia Raimo Vistbackan ja Mikko Vainion johdolla. Saimme myös hyviä ohjeita ja vinkkejä, miten voimme säilyttää kansansuosiomme: ahkera liikkuminen ihmisten parissa toreilla ja markettien pihoissa kansalaisia kuunnellen. Kansalla on laaja tyytymättömyys hallituksen toimiin, joten kaikki on mahdollista. Jopa 40% jättää äänestämättä, he ovat niin pettyneitä politiikkamme hoitamiseen, heissä olisi potentiaalia, kunhan vain saisimme heidät vaaliuurnille.\nMyös ilmatilan hallinta on ensiarvoista. Vuoden 2011 JYTKY-vaaleissa perussuomalaisilla oli todella näkyvyyttä, mediakaan ei pimentänyt ja sosiaalisessa mediassa eli netissä ja Facebookissa olimme peräti ykkösiä näkyvyydessä. Tätä samaa olisi nytkin tavoitettava ja siksi kirjoitettava ahkeraan blogeja ja kommentteja. Kansanedustajamme Reijo Tossavainen on siinä esimerkillinen, hän laittaa myös bloginsa joka päivä Uuden Suomen ja monen muunkin lehden nettisivuille ja kertoi laskeneensa tavoittaneensa jopa miljoonan lukijaa vuoden aikana.\nYhteishengen merkitys on myös suuri. Se eduskuntaryhmässämme vaikuttaakin. Ei merkkejäkään siitä, mitä vaalien jälkeen ennustettiin 39 hengen eduskuntaryhmästämme, että se hajoaa kuin varpusparvi. Mikään muu ei voi meitä kaataa kuin sisäiset ristiriidat. Asia köyhemmän vähäosaisen kansan puolustaminen on yhteinen asiamme.\nLähettänyt Anssi Joutsenlahti klo 22:41 Ei kommentteja:\nMikä on pienten kuntien osa SoTe-uudistuksessa\nVierailu Kihniön perussuomalaisten tilaisuudessa antoi taas lujaa uskoa pienenkin paikkakunnan elinmahdollisuuksiin myös tulevan SoTe-uudistuksenkin mukana. Ulkoistamishankkeet tällä erää ovat täysin ennenaikaisia, yhteiskuntamme vahvuuksia on tähän asti ollut kaikille yhtäläinen sairauden- ja terveydenhoitoon pääsy, on sitten rikas tai köyhä. Siitä on myös SoTe-uudistuksessa pidettävä kiinni. Ja sehän on juuri sen tarkoituskin, että pystytään tarjoamaan hyvät palvelut mahdollisimman lähellä ihmisiä. Nykyisinhän esim. ei aina ole saatavissa lääkäreitä, varsinkaan syrjäisempiin kuntiin. Nämä käsillä olevat viikot ovat ratkaisevia SoTe:n syntymiselle.\nPerussuomalaisista kaikkien puolueiden yhteisessä työryhmässä ovat kansanedustaja Hanna Mäntylä ja professori Mauno Vanhala. Ja juuri näinä päivinä saadaan uutta ja todennäköisesti lopullistakin tietoa SoTe-lainsäädännön valmistumisesta.\nErikoissairaanhoidosta vastaamaan perustetaan viisi ERVA-aluetta ja seuraavaksi nykyisiä sairaanhoitopiirejä vastaavaksi tasoksi tulee 19 piiriä, jotka muodostuvat alueittensa kunnista. Mikä sitten on kuntien oma osuus ja panos, vainko maksajan osa. Perustuslakikysymyksetkin ovat vielä avoinna.\nKonsta Pylkkäsestä, Havukka-ahon ajattelijasta, Veikko Huovisen menestyskirjasta hyllystäni löytyy 27. painos ja 19. kuvitettu painos. Sain juuri luettua hänen aikaisemmissa kirjoissaan julkaisemattomista kirjoituksistaan kootun teoksen Luonnonkierto. Toimittanut ja kustantanut Touko Siltala vuonna 2012, 245 sivua. Veikko Huovinen itse eli 1927-2009.\nJo niminovelli on tyypillistä Huovista, kuvitelma luonnonkierrolla toimivasta miehestä, jolta tutkimuksissa paljastuu sydämen puuttuminen. Se on aikanaan 70-luvulla nähnyt päivänvalon Apu-lehdessä kuten myös yksitoista muuta kirjan kertomusta. Urheiluaiheisia juttuja on puolitusinaa. Pääasiassa 50-luvulla eri lehdissä ilmestyneitä tarinoita Kainuun korvesta on tusinan verran.\nHuovinen on jo v.1957 julkaissut Hamsterit nimisen kirjan. Tässä postuumissa kokoelmassa on myös oma osastonsa nimellä Hamsteri, joka nimikkonovelli on todella vaikuttava kuvaus loukkuun jääneestä ihmishamsterista. Vielä kirjan loppuosassa on monissa eri lehdissä julkaistuja kirjoituksia viimeisenä nostalginen kuvaus Jäähyväiset markalle. Kyllä aina tulee hyvälle mielelle Huovista lukiessa.\nKirjastostani vanhimpana VeikkoHuovisen kirjana löytyy jo nuoruudessani hankkimani Siintävät vuoret vuodelta 1959. Muita ovat Veitikka Hiltler v. 1971, Vapaita suhteita v.1974, Ympäristöministeri v.1982, Koirankynnen leikkaaja toinen painos v.2007 (1.painos 1980) ja uusimpana teoksena Kosta Pylkkänen etsii kortteeria vuodelta 2004, tosin 6.painos.\nOlin tänään kaksissa hautajaisissa, toisessa tämä 517 laulettiin siunaustilaisuudessa, toisessa muistotilaisuudessa, toinen oli ehdotuksestani, toinen omaisten toivomuksesta.\nUudemmista virsistä tämä lienee tullut monelle tutuksi:\n"Herra, kädelläsi uneen painan pään, kutsut ystäväsi lepäämään. Käsi minut kantaa uuteen elämään, ikirau...han antaa, valoon jään. Onneni on olla Herraa lähellä, turvata voin yksin Jumalaan. Onneni on olla Herraa lähellä, tahdon laulaa hänen teoistaan."\nSakari Pöyhönen laittaa joka päivä facebookiin jonkin virren säkeistön, tänään hän laittoi tämän "Herra kädelläsi" ja se sopi hyvin yhteen tämän päivän toimittamiini siunaustilaisuuksiin.\nTietysti veisasimme muitakin virsiä, kuten 621 Matkamiehen mieli palaa ja kaksi viimeistä virsikirjan virttä 631 Oi Herra, jos mä matkamies maan ja 632 Nyt ylös sieluni. Tietysti myös laulettiin aina välttämättömät 338 Päivä vain ja hetki kerrallaan sekä 341 Kiitos sulle Jumalani. Ruokavirtenä Sibeliuksen säveltämä 462 Soi kunniaksi Luojan. Ja oli virsissä mukana myös usein ehdottamani 30 Maa on niin kaunis, jonka kaikki osaavat.\nJa kun kanttori ehti toiseen muistotilaisuuteen pitemmäksikin aikaa, otimme myös Titanic-hymnin 396 Käyn kohti sinua ja seuraavan 397 Kun on turva Jumalassa. Kanttorina tänään toimi Kankaanpäässä aiemmin yli kymmenen vuotta kanttorina toiminut ja nyt yli kymmenen vuotta muualla ollut Keijo Vättö.\nTänään televisioidussa täysistunnossa käsiteltiin opposition tekemiä varjobudjetteja viisi tuntia 44 minuttia, televisiolähetys tosin oli vain ensimmäisen kahden tunnin ajan. Puhemies Heinäluoma johti puhetta kolme tuntia alusta ja minä lopun varttia vaille kolme tuntia. Keskustelu ei tahtonut loppua lainkaan, jouduin käyttämään lopulta vähän puhemiehen oikeuttakin keskustelun lopettamiseksi, kun pari kolme viimeistä puhujaa nokittelivat toinen toistaan ja se olisi voinut jatkua loputtomiin.\nTällä kerralla molemmat suuret oppositiopuolueet perussuomalaiset 39 ja keskusta 40 hallitsivat puhujatilastoa, kokoomuskin pääsi 27 puheenvuoroon, demarit 23, vasemmistoliitto 13, vihreät ja kd 5, yhteen ylsivät loput eli rkp, vasenryhmä ja vaihtoehto11. Kaiken kaikkiaan saatiin 158 merkintää, joista alun debatissa jo 127.\nPerussuomalaisten vaihtoehtobudjetissa on kuusi pääkohtaa. I Työllisyys ja yrittäjyyspaketti, II Veropaketti - verotus oikeudenmukaisemmaksi ja kannustavammaksi, III Turvallisuus ja hyvinvointipaketti, IV Energiapaketti - energiapolitiikkaan täyskäännös, V Investoimalla Suomi nousuun ja VI säästöpaketti. Jopa valtiovarainministeri Antti Rinne kehui PS:n budjettiehdotuksesta nähdyn eniten vaivaa. Ehdotuksemme oli myös muita huomattavasti laajempi käsittäen tasan 30 sivua. Tästä on hyvä lähteä.\n4 tunnin 93 puheenvuoron keskustelu käytiin valtioneuvoston ihmisoikeusselonteosta kärjessä perussuomalaiset 23 puheenvuorolla, kokoomus 14, sdp 12, keskusta 10, vihreät 9, vasemmistoliitto 7, kd ja vasenryhmä 5, rkp 3 kaikki vastaamassa olleen ministeri Henrikssonin pitämänä sekä yksi James Hirvisaaren muutos11. Perussuomalaisilla oli esillä lempiaiheita kuten maahanmuutto ja hukkaan menevät avustukset kehitysmaihin, toki omien suomalaisten järjestöjen kautta saadaan aikaa oikeitakin tekoja.\n211 maanpuolustuskurssi vietti iltapäivän eduskuntaan tutustumassa ja kovin olivat tyytyväisiä saamaansa antiin, kun illan lopuksi sain isännöidä heille maittavaa iltapalaa puhemiehen edustustiloissa. Monen alan asiantuntijoita oli löydetty tällekin kurssille, itse olen käynyt kurssin numero 76 eli 135 kurssia aiemmin kolmekymmentä vuotta sitten. Kurssin 75 käynyt ETYJ:n parlamentin presidentti Ilkka Kanerva piti turvallisuuspoliittisen katsauksen tunnetulla taidollaan.\nLänsi-Suomen Osuuspankki muiden alueen OP-Pohjola-ryhmään kuuluvien pankkien kanssa oli saanut kunnian järjestää tämän vuotisen Osuuspankkiviikon pääjuhlan 30 vuoden tauon jälkeen Porissa ja sen parhaassa kokoontumispaikassa Promenadikeskuksessa. Paikan päällä olikin kolmisen sataa juhlavierasta.\nPäivän ja juhlaviikon kunniaksi lisäksi julkistettiin tieto OP-Pohjolan neljän uuden yksityissairaalan avaamisesta ja laajentumisesta myös työterveydenhoidon alueelle. Helsingissä on jo toiminut Omasairaala, jonka nimi kuten koko uuden ryhmänkin nimeksi tulee Pohjola-sairaala. On tässä ainakin se valoisa puoli, että koko omistus on Suomessa ja näin myöskään verot eivät livahda veroparatiiseihin. Eikä varmaan palkkatulojenkaan muuttaminen pääomatuloiksi ja siten kevyemmin verotettaviksi käy niin helposti kuin nykyisissä lääkärikeskuksissa.\nJuhlassa tervehdyssanat esitti pääjohtaja Reijo Karhinen ja värikkään juhlapuheen piti Jyväskylän yliopiston professori Andre Noel Chaker, 20 vuotta Suomessa asunut kanadalainen ja suuri Suomi-fani.Esiintyjien joukossa oli myös A capella yhtye Rajaton tunnetulla taidollaan. Juhla oli siis mitä korkeatasoisin ja lämminhenkinen osuuspankkiväen kokoontuminen.\nLähettänyt Anssi Joutsenlahti klo 17:36 Ei kommentteja:\nKankaanpään seurakuntavaaleissa äänestysprosentti nousi neljän vuoden takaiseen hyvään 27,2 prosenttiin. Me kirkon virallisen linjan edustajat saimme valtuustoon 15 paikkaan, toiset 12. Myös neuvostoon saamme enemmistön kuten johtokuntiinkin. Asetelmat eivät siten suurestikaan muuttuneet melko tiukasta vaaliasetelmasta huolimatta. Suurimman äänimäärän sai meidän listalla Jari Koskela, toisena minä ja kolmantena Helena Tuomala.\nKirkon virallisen linjan valituksi tulleet kirkkovaltuutetut Kankaanpäässä\n(ensiksi suuruusjärjestys, ehdokasnumero, lopuksi äänimäärä):\n1 16 Koskela Jari 184\n2 8 Joutsenlahti Anssi 142...\n3 39 Tuomala Helena 75\n4 30 Pirttikangas Maria 67\n5 9 Kangas Elina 62\n6 38 Suontausta Ulla 54\n7 21 Lehtilä Jarmo 47\n8 43 Viljanen Heidi 47\n9 45 Vähäkoski Anja 38\n10 20 Laurila Tapio 33\n11 42 Viitasalo Harri 31\n12 19 Lanne Pauli 29\n13 18 Lahti Reino 28\n14 36 Sampakoski Tiina 27\n15 2 Ahokangas Marja 24\nKankaanpään seurakunnassa äänestysprosentti 27,4 ja ääniä annettiin yli 2300, joten kokoluokassamme olemme ilmeisesti ykkösiä koko maassa. Näin Kotimaa24 sivulla parhaiden äänestysprosentin saaneiden seurakuntien luetteloa, eikä yksikään meitä parempi ollut lähelläkään kokoluokkaamme.\nLähettänyt Anssi Joutsenlahti klo 22:58 Ei kommentteja:\nTalvi tuli ja menee\nViikko vieri vinhaan\nEduskuntavaapaaviikon jälkeen käärittiin taas hihat oikein olan takaa ja eduskuntatyö pyöri vinhaa vauhtia niin, ettei perässä tahtonut pysyä. Maanatain maakuntapäivästä jo kerroin omassa blogissaan.\nTiistaina ja myös keskiviikkona ehdon kaiken keskellä myös lenkille, kun vielä oli siedettävät ilmatkin. Torstaiaamuna kello 7.45 alkava jumppa pitää myös kuulua päivä- ja viikko-ohjelmaan, samoin sitten sauna tilanteen mukaan. Meillähän on nyt eduskunnassa sekä vanha uima-altaan viereinen sauna kuin myös uusissa maanalaisten kuntosalien yhteydessä oleva sauna.\nTiistaina, keskiviikkona ja torstaina olin vuorollani johtamassa puhetta, perjantain lyhyen mutta tärkeän istunnon hoiti tietysti puhemies Heinäluoma, joten sain olla äänestämässä välikysymyksestä ja häviämässä tosi niukasti vain kolmella äänellä 97 - 94.\nKeskiviikon välikysymyskeskustelussa käytettiin runsaasti puheenvuoroja. Perussuomalaiset olivat eniten äänessä 43 puheella, seuraava kokoomus 40, josta tosin ministerit käyttivät 4. Keskustalla oli 38 ja muilla oppositiopuolueilla vasemmistoliitolla 9 ja vihreillä 8. vasenryhmä ja Hirvisaari puhuivat molemmat kerran, kd 5 ja rkp 2.\nPerussuomalaisten ja keskustan yhteinen välikysymys koski hallituksen talouspolitiikkaa ja Suomen kehitystä. Välikysymyksen esittelypuheenvuorossa ryhmäjohtaja Jari Lindström joutui toteamaan hallituksen epäonnistuneen täysin talouspolitiikassan ja kolmessa päätavoitteessaan: työllisyysasteen nostamisessa 72 prosenttiin, työttömyyden alentamisessa viiteen prosenttiin, valtion velkaantumisen taittamisessa laskuun, kolmen A:n luottoluokituksen säilyttämisessä. Lohkaisipa puhuja jopa pääministerin tilanneen uuden selvityksen ruotsalaiselta poliitikolta, ei onneksi sentään Himaselta.\nRyhmäpuheenvuorossaan Jussi Niinistö puolestaan joutui toteamaan hyvinvointiyhteiskunnan pohjan olevan putoamassa, koska ei rahaa sosiaaliturvaan, ei terveydenhoitoon, ei uskottavaan puolustukseen eikä eläkkeisiin.\nKeskiviikon aamupäivällä olin EVA:n eli elinkeinoelämän valtuuskunnan tilaaman analyysin julkistamistilaisuudessa. Aiheena Kasvun prosentit - näin korjaamme osinko- ja pääomaverotuksen. Laatijana on ollut oikeustieteen tohtori Janne Juusela. Kommentteja anoivat valtiovarainministeri Antti Rinne ja professori Vesa Puttonen. Monimutkaisessa verokäytännössä olisi todella paljon korjaamisen varaa.\nKeskiviikon illansuussa välikysymyskeskustelun välipalana pääsin piipahtamaan eduskunnan kuvataidekerhon mukana yhden maailman kuuluisimman taiteilijan norjalaisen Edvard Munchin näyttelyyn Didrichsenin taidemuseossa kovien turvatarkastusten takana, onhan Munchin arvokkaita teoksia usein varastettu. Näyttely on todella vaikuttava, vaikka itse taiteilija oppaan kertomuksen mukaisesti olikin aika vaikea ihminen, mutta käden jälki sitäkin taidokkaampaa.\nTorstaina sitten oli vaikuttava pääministerin ilmoitus Talvivaaran konkurssista täyttäen koko kyselytunnin. Aamulla olimme kuten edellisvuosinakin varapuhemies Ravin kanssa Metsäpäivien avajaisissa kuuntelemassa mm. uuden maa- ja metsätalousministerin Petteri Orpon juhlapuhetta. Kommenttipuheenvuoron käyttivät meppi Heidi Hautala ja UPM:n johtaja Stefan Sundman. Päivät oli jo järjestyksessään 86.\nTalvivaara on päivän nimi!. Koko eduskunnan televisioitava ja jopa yli 300.000 katsojaa keräävä kyselytunti uhrattiin tälle ikävälle päivänpolttavalle asialle pääministerin ilmoituksen pohjalta. Niinpä meidänkin toinen hyvin ajankohtainen kysymys jäi seuraavalle viikolla, on kyllä silloinkin mitä ajankohtaisin.\nKajaanilainen Pentti Kettunen sai kunnia esittää kaksi ensimmäistä kysymystä ja vielä viimeisenkin kysymyksen, jossa kiitteli hallitusta Talvivaaran konkurssin ottamisesta vakavasti ja kaiken voitavansa tekemisestä. Kettunen kysyikin aluksi hyvin uhkaavan vakavan ympäristökatastrofin estämisestä ja miten hallitus aikoo estää Kainuuta uhkaavan työttömyyden räjähtämästä käsiin.\nPääministeri Stubb ja elinkeinoministeri Vapaavuori lupasivatkin Talvivaaran kaivostoiminnan jatkamisen ympäristöä vaarantamatta, kiireellisten työllisyystoimien aloittamisen sekä kestävä että pitkäaikaisen omistajaratkaisun etsimisen. Toivoa ei siis ole menetetty, sillä edelleen kaivoksen maaperässä on 40 vuoden louhinnaksi riittävä nikkelivaranto.\nKyselytunti olikin täysin tavanomaisesta poikkeava, kukaan ei syytellyt toistaan, vaan yhdessä kannettiin ikävää uutista ja etsittiin pääsyä eteenpäin ja eliminoimaan mahdollisimman hyvin aiheutuvia ongelmia.\nKääntyisikö Talvivaaran murheenkryyni vielä kerran ilonaiheeksi. TV:ssä toimitusjohtaja Perä ainakin vakuutti kaivoksella olevan tekniikan hallinnassa ja rahoittajaa vain tarvittavan kannattavan toiminnan jatkamiseksi.\nTurhaanko taas teimme välikysymyksen, kuitenkin saimme aikaan jännitysnäytelmän:\n97 -94, neljän äänen päässä oli hallituksen kaatuminen. Hyvin olivat hallituspuolueet saaneet rivinsä paikalle, mutta saama on sanottava myös meistä oppositiopuolueistakin, poissa oli vain kahdeksan kansanedustajaa eli New Yorkissa olevan ulkoasianvaliokunnan edustajat ja hekin noudatettavan kiintiön mukaisesti: neljä oppositiosta, neljä hallituspuolueista. Nimetäkin kyllä voi: Ps Timo Soini, Tom Packalen, Maria Lohela, Kesk Aila Paloniemi ja hallituspuolueet kokoomus Perti Salolainen, Ilkka Kanerva, sdp JUtta Urpilainen, rkp Jörn Donner.\nTästä jatketaan ja ilmeisesti huhtikuun lakisäänteisiin vaaleihin asti.\nIsäni on kuollut ennen syntymääni, veljenikin nukkui pois vasta 45 vuotta täytettyään. Siksi olen aina ymmärtänyt terveyden merkityksen ja pyrkinyt myös koko elämäni ajan elämään mahdollisimman terveellisesti. En ole koskaan polttanut enkä tupakoinut enkä liioin juonut viinaksia. Lienenkö vähän puritaani. Mutta mitään en ole menettänyt, päinvastoin. Liikkunut olen koko pienen ikäni ja nimenomaan harrastanut kestävyyslajeja hiihtoa ja juoksua, siitä 80 maratonia ovat todisteena.\nTänä päivänä terveille elintavoille annetaan yhä enemmän arvoa. Myös terveellinen ruokavalio on tärkeää. Liikapaino on pahasta. Oma painoni heittelee huomattavasti, alkuviikosta se voi alkaa juuri ja juuri kuutosella, loppuviikolla viitosella ja 58 kiloon pääsee, kun yrittää säännöstellä suuhunpantavia.\nMonenlaisia terveyden hoitamisen oppeja on saatavissa, mutta kuinka hyvin niitä noudatamme. Kaikessa vaaditaan vähän itsekuria, pelkästä mukavuudenhalusta luopumista ja oikeaa asennoitumista: ei kukaan muu huolehdi omasta kunnostani kuin minä itse. Suoraan eliniän mittariksi on sanottu vyön pituutta. Samoin monet sairaudet ovat osaksi itse huonoilla elintavoilla hankittuja, ei tietenkään kaikki.\nTerveys on todella enemmänkin kuin puoli ruokaa. Ja kaiken kaikkiaan hyväkuntoisena on paljon helpompi olla kuin päinvastoin, kun kolottaa vähän sieltä ja täältä ja muutenkin on raskasta olla.\nTerveys on myös parhaita Jumalan meille antamia lahjoja, josta pitäisi osata olla riittävän kiitollinen eikä ottaa sitä vastaan itseselvyytenä tai peräti itsehankittuna etuisuuksena.\nJK. Tänäänkin sain tehdä - vielä ehkä viimeisenä lämpimänä päivänä, tosin vähän sateisessa säässä - juoksulenkin, pari kertaa uimastadionin juoksulenkin eduskunnasta käsin eli jaloin mennen tullen.\nLähettänyt Anssi Joutsenlahti klo 21:52 Ei kommentteja:\nEi mikään vapaa päivä, vaikka väitetään, että maanantai on eduskunnasta vapaapäivä. Niinpä maakuntapäivään mahtuu aina monenlaista. Aamusta aloitettiin Satakunnan kansanedustajien ja maakuntaliiton palaverillä Satakunnan Syöpäyhdistyksen tiloissa Porissa. Myös Satakunnan vanhusneuvostolla oli puheenvuoro. Sieltä autolla Tampereelle Israelin Ystävien hallituksen ja Shalom-lehden hallituksen kokouksiin. Ja taas Toyotan nokka tienpäälle ja takaisin Kankaanpäähän Vatajankosken Sähkön kuntainliiton valtuuston kokoukseen. Päivälle (siis joidenkin mielestä vapaalle) kertyi jonkin verran mittaa. Ja aamulla ennen klo 7 taas vetrein voimin eduskuntatyöhön pääpaikalle!\nLähettänyt Anssi Joutsenlahti klo 22:22 Ei kommentteja:\nMarraskuun 2. päivän iltayönä mittari näyttää +10 astetta siis ulkoilmassa. Ja samaa leutoa joskin sateista on luvassa lähipäivinäkin eli edelleen on lämpimämpää kuin mitä oli juhannuksena. Ilmankos juhannus on joka vuosi, mutta joulu vain kerran vuodessa.\nHerättäjänpäivää vietettiin Parkanossa seurakuntatalla, kun kirkon lattia on remontissa valmistuen adventiksi. Myyryläiset Liisa ja Seppo toimittivat messun, Ojennukset Helena ja Reijo huolehtivat hyvistä tarjoiluista ja sitten pidettiin siioninvirsiseurat. Karvia-Parkano-Kihniö ovat perustaneet oman Herättäjä-yhdistyksen osaston, vuoron perään pidetään Herättäjän-päiviä eri seurakunnissa.\nPyhäinpäivän jälkeisenä päivänä voitiin vielä puhua myös poisnukkuneista rakkaistamme ja Kristukseen uskoneista pyhistä, joita ovat he, joita Pyhän Hengen työ on johtanut yhä syvempään synnin ja armon tuntoon. Martti Lutherkin on kehottanut olemaan varuillaan etsimättä sellaista pyhyyttä, ettet enää pidä itseäsi syntisenä, sillä Kristus ei asu muissa kuin syntisissä. Ehtoollispöydässä ja tietysti messun synnintunnustuksessakin saimme taas kerran synnit anteeksi, elämän ja autuuden.\nHyvät joululehtemme lukijat!\nSaatuani mieluisan toivomuksen kirjoittaa Korvaluoman-Karhusaaren joululehteemme nimenomaan joulusta ei todellakaan ole helppoa asennoitua joulumieleen tänäänkään kirjoittaessani tätä kylläkin hartaan ja rakkaita muistoja täynnä olevan pyhäinpäivän iltana.\nEn yhtään ihmettele yhden kauneimmista joululauluistamme ”Hiljaa, hiljaa joulun kellot kajahtaa” tekijöiden mietteitä. Laulun runoillut opettaja Helmi Auvinen kertoo kirjoittaneensa laulun kuullessaan kirkonkellojen soivan pyhänvieton alkamisen merkiksi: ”Silloin tunsin kuin olisin siirtynyt kotiini kaukana pohjoisessa ja kuullut kotikirkkoni kellojen soinnin. Sieluuni säteili pohjoinen joulukuinen taivas tuhansine tähtineen. Säteili valkoisiin nietoksiin hukkuva maa tummien salojen sylissä.” –Runo syntikin vapisevin käsin nopeasti kirjoitettuna. Armas Maasalo sävelsi runon kesäisenä hellepäivänä luettuaan runoa yhä uudelleen ja sävelmän alettua soida hänen mielessään. Maasalo haki kynän ja paperia, veti verhot kiinni ja sytytti kynttilän saadakseen edes hiukan harrasta joulutunnelmaa. Niin syntyi sointuisa sävel joulurunoon keskellä kirkkainta kesää.\nSaamme olla kiitollisia Pohjankankaan itälaitaa kylähistorian toimittaneelle Reino Korvalalle korvaamattomien tietojen tallentamisesta. Itsekin periydyn Karhusaaren talosta sitä vuodesta 1906 hallinneeseen Liljan sukuun Juhon tyttären Taimin tyttären Elsan poikana ja tosiaan samoin Lempin (os.Korpela) pojan Taiton poikana. Niinpä kylähistoriasta on ollut hienoa löytää vv. 1940 -45 postia kuljettaneen Väinö Heikkilän elämänviisaus: Tolppatieltä ja jumalansanasta ei saa koskaan poiketa. Tästä meidän on hyvä pitää kiinni myös joulua viettäessämme.\nLapsenmielisesti suomalainen kansanruno kertoo joulun syvimmän sanoman meille pohjolan asukkaille ymmärrettävästi: Jouluna Jumala syntyi, paras poika pakkasella. Hän Jeesus on todella parasta, mitä meillä on. Hänessä me saamme kaiken niin elämässä kuin kerran kuolemankin hetkellä.\nVaikka joulu on vain kerran vuodessa ja joku voisi sanoa, että hyvä, että vain kerran vuodessa, niin joulu on kuitenkin vuoden suurin ja odotetuin juhla. On hyvin tarpeellista, jotta voimme herkistyä ja muistaa arkielämän rutiineista poiketen läheisimpiämme ja myös vähempiosaisempia lähimmäisiämme. Joulun monin ulkonaisten juhlamuotojen kuten värien, valojen, koristeiden, lahjojen, joulukuusien ja –ruokien tarkoituksena on sittenkin muistuttaa joulun suuresta lahjasta Seimen lapsesta. Jo ensimmäisenä jouluna enkelkuoro viestitti: Maassa rauha, ihmisillä hyvä tahto. Suomalaisen sananlaskun sanoin lahjaksi olemme saaneet, lahjaksi antakaamme.\nAlussa mainitun joululaulun sanoin jokaisessa säkeistössä on sama alku ”Hiljaa, hiljaa joulun kellot kajahtaa”. Säkeistöjen loppuosat kertovatkin sitten joulun tuomaa riemusanomaa: ”Taivahalla säteillen/ välkkyy sarja tähtösten:/ Jeesus tullut on!/\nKirkkaat joulukynttilät/ lempeästi hymyyvät:/ Jeesus tullut on!/ Kaikuu laulu lapsosten/ kirkkahasti välkkyen/ Jeesus tullut on!”


Videoiden upotus - Avoin Sangha\nViestiKirjoittaja ... » 28 Huhti 2013 18:28\nVideot pelittää nyt koko URLin kanssa. Thanavuddho taisi sen perään valittaa?\nViestiKirjoittaja ... » 28 Huhti 2013 18:32\nHups vaan. Aikaisemmat videot eivät sitten toimikkaan enään, koska muuten koodissa tulisi konflikti.\nSellaista on pysymättömyys.\nViestiKirjoittaja Santeri » 29 Huhti 2013 01:15\nRaitanator kirjoitti: Hups vaan. Aikaisemmat videot eivät sitten toimikkaan enään, koska muuten koodissa tulisi konflikti.\nToinen ongelma on että ainoastaan Youtube -videoita saa upotettua tänne. Ehkä tähän mainitsemaasi ongelmaan on olemassa joku lääke. Esimerkiksi asennetaan kaksi koodia päällekäin? Niin että toinen tukee vanhaa koodia ja toinen uutta koodia. Tai sitten sama systeemi kuin Dhammawheelissä.\nNämä viestit kuuluu palauteosioon.\nViestiKirjoittaja ... » 29 Huhti 2013 06:21\nthanavuddho kirjoitti: Toinen ongelma on että ainoastaan Youtube -videoita saa upotettua tänne. Ehkä tähän mainitsemaasi ongelmaan on olemassa joku lääke.\nJokaisessa niissä on oma embed-koodinsa flashin pyörittämiseen. Elikkäs ongelmana on vain ylläpidon laiskuus laittaa niitä. Tarkoituksenani on laittaa ainakin vimeo- ja googlevideot toimimaan tällä viikolla. Onko vielä jotain muita palveluita?\nthanavuddho kirjoitti: Esimerkiksi asennetaan kaksi koodia päällekäin?\nKokeilin tätä youtubevideoiden kohdalla, että asensin ensin uuden koodin vanhan "päälle", jolloin tuli konflikti, koska vanhassakin koodi napataan sieltä v= jälkeen. Metodi ei osaa sen jälkeen erottaa nappaako se koko urlin, jonka se nappaa, vai pelkän v=. En tiedä onko php:ssa olemassa jonkinlainen ehtolause, jolla sen saisi kierrettyä?\nthanavuddho kirjoitti: Nämä viestit kuuluu palauteosioon.\nOllaanpa sitä tarkkoja tänään. Muista videoista olisin laittanut ilmoituksen tänne.\nRe: Videoiden upotus\nViestiKirjoittaja Santeri » 08 Touko 2013 04:29\nNäyttää siltä, että aikaisemmin lähetetyt videot eivät enää näy upotettuina. Saisiko tähän muutoksen? Parempi että vaihdetaan takaisin vanha systeemi, muuten aikaisemmat viestit eivät toimi.\nViestiKirjoittaja ... » 08 Touko 2013 08:35\nMieti päätöstäsi nyt vielä kerran, koska uusimmat viestit tulevat sitten käyttökelvottomiksi. Ei ole kovin hyvää ylläpitoa muutella säätöjä jakomielitautisesti vähän väliä.\nMuiden palaute olisi myös tervetullutta. Sekään ei ole kovin hyvää toimintaa, että säätöjä tehdään yhden henkilön toiveiden perusteella.\nViestiKirjoittaja Santeri » 08 Touko 2013 12:39\nRaita kirjoitti: Muiden palaute olisi myös tervetullutta. Sekään ei ole kovin hyvää toimintaa, että säätöjä tehdään yhden henkilön toiveiden perusteella\nTotta turiset. Ajattelit pistää heille mailia ja kysyä apua. Paras olisi jos saataisiin aikaan tilanne, missä sekä vanhat että uudet videot näkyvät upotettuina. Mutta ehdottomasti enemmin niin, että otetaan se vanha systeemi takaisin käyttöön. Muuten kaikki aikaisemmat viestit, joihin on upotettu video, eivät enää skulaa.\nJoskus ylläpito tekee virheitä. Kyllä jäsenet sen ymmärtävät. Niistä opitaan ja mennään eteenpäin!\nViestiKirjoittaja ... » 09 Touko 2013 09:57\nYksi kätevä vaihtoehto voisi olla embed-koodi. Sen voi napata suoraan Youtubesta.\nViestiKirjoittaja tommi » 11 Touko 2013 10:35\nKokeilen muokata tietokannasta nuo vanhojen viestien youtube linkit tämän uuden järjestelmän mukaiseksi, eli otetaan se vanha kirjainsarja ja laitetaan siihen alkuun se puuttuva pätkä, tyyliin:\nVanhanmuotoiset Youtube-linkit on nyt päivitetty uuteen muotoon, ja ainakin päivän youtube video ketjussa kaikki näytti nopeasti katsottuna olevan ihan OK nyt. On pieni mahdollisuus että jotkin viestit ovat menneet muunnoksen yhteydessä jotenkin rikki, esim. ääkkösten kanssa oli pieniä vaikeuksia ensi alkuun, joten ilmoittakaa jos näette jotain hämärää jossain.\nViestiKirjoittaja Santeri » 12 Touko 2013 03:25\nHyvää työtä Tommi!


SYDäNMERKIT: TYYPIT JA NORMIT. INDIKAATIOT TUTKIMUSTA VARTEN\nSydänmarkkerit mahdollistavat nopean ja oikean diagnoosin hengenvaarallisista sydän- ja verisuonitauteista, kuten akuutista sepelvaltimo-oireyhtymästä (ACS) tai akuutista sydämen vajaatoiminnasta. Sydänentsyymit ovat myös ensisijaisia kriteerejä sydänkohtauksen diagnosoimiseksi. Mitkä ovat sydänlihaksen nekroosin markkerit? Mitkä sydän- ja verisuonitaudit ovat hyödyllisiä diagnoosissa ja hoidossa?\nSydänmerkit - mitä ne ovat?\nSydänmerkit - yleisimmin merkityt\nSydänmerkit - merkinnät tutkimusta varten\nSydänmarkkerit ovat entsyymejä, joilla on keskeinen rooli sydänsairauksien, erityisesti sydänlihasiskemian, diagnosoinnissa. Biologisia markkereita käyttävän tutkimuksen perusteella tehdään lopullinen diagnoosi ja suoritetaan asianmukainen hoito.\nSydänmarkkerit ja tarkemmin sydänlihaksen nekroosin markkerit ovat yksinomaan sydänlihassolujen (myosyyttien) tuottamia proteiineja, joiden pitoisuus veressä kasvaa, kun sydänlihas vaurioituu tai ylikuormittuu, ts. Sydänsolukuoleman (nekroosin) aikana hypoksian seurauksena.\nYksittäisten markkerien pitoisuudet kasvavat, saavuttavat maksimin ja palaavat normaalille tasolle eri aikoina kuin sydänlihaksen vauriot. Sydämen markkerit, joilla on negatiivinen ennustearvo (NPV), voivat sulkea pois akuutin sydän- ja verisuonisairauden, ja korkean positiivisen ennustearvon (PPV) merkitsevät markkerit ovat hyödyllinen työkalu:\nsydämen koon, muodon, rytmin ja kokonaistyön määrittäminen\nsydämen vaurioiden laajuuden tunnistaminen ja määrittäminen ja tukkeutuneiden valtimoiden sijainti\nsydämen iskemian (esim. kuolema, uusiutuva iskemia, aivohalvaus, sydämen vajaatoiminta) aiheuttaman epäsuotuisan ennusteen riskin arviointi. Niitä arvostetaan kuitenkin parhaiten sydäninfarktin varhaisen havaitsemisen (varhaisen poissulkemisen mahdollisuus) vuoksi\nSydänentsyymit voivat myös auttaa määrittämään sinulle parhaan hoidon. Niiden avulla voit myös seurata taudin kulkua.\nSuosittelemme: Sydänkohtaus - miten se tunnistaa?\nTroponiinit (cTn) ovat sydämen lihaskuiduissa olevia proteiineja, joiden tehtävänä on säätää sydämen ja juovien lihasten supistuvaa-diastolista kiertoa. Suuren herkkyytensä vuoksi cTn-määrityksistä on tullut akuutin sepelvaltimo-oireyhtymän diagnostisen prosessin ja riskinarvioinnin perusta. Niiden avulla voidaan tunnistaa 2/3 ACS-potilaista.\nNiiden kasvu havaitaan jo useita tunteja sydämen iskemian jälkeen, ja ne saavuttavat maksimiarvonsa noin 24 tuntia tämän tapahtuman jälkeen. Ne pysyvät kohonneessa pitoisuudessa noin 7-10 päivää.\nNiiden arvo kasvaa lukemattomien, jopa vähäisten, sydänvammojen (konusio, ablaatio, sydämentahdistin, palovamma, kardioversio, katetrointi, sydänleikkaus), sydänkohtauksen, akuutin reumakuumeen, sytostaattien käytön, kongestiivisen sydämen vajaatoiminnan, äärimmäisen munuaisten vajaatoiminnan, sairauden tapauksessa Pompe, sydämensiirto, hypertensio, rytmihäiriöt, kilpirauhasen vajaatoiminta, keuhkoembolia ja sepsis.\nTyypin B natriureettinen peptidi (BNP tai NT-pro BNP) - sen oikea pitoisuus mahdollistaa sydämen vajaatoiminnan poissulkemisen lähes 100 prosentissa. Se on hyvä indikaattori epäonnistumisen vakavuudesta ja ennustekerroin, joka korreloi hoidon tehokkuuden kanssa.\nCK-MB - kreatiinikinaasi MB - on yksi suosituimmista sydänlihassolujen (myosyyttien) vaurioista. Tämä sydänentsyymi on hyödyllinen sydäninfarktin diagnosoinnissa ja hoidossa (CK-MB-aktiivisuuden lisääntyminen sydäninfarktissa havaitaan 4-6 tuntia oireiden alkamisen jälkeen) sepelvaltimotauti, sydänvamma, luustolihassairaus, kilpirauhasen vajaatoiminta, alkoholimyrkytys.\nCK-MBmass on välttämätön sydänkohtauksen diagnosoinnissa. Se alkaa kasvaa infarktin kolmannesta kahdestatoista tuntiin. Suurin pitoisuus saavutetaan 24 tunnissa. Sydäninfarktin lisäksi sen lisääntyminen havaitaan rabdomyolyysitauteissa, kuten progressiivinen dystrofia, alkoholinen myopatia, kilpirauhasen liikatoiminta, akuutit psykoottiset reaktiot, sekä kouristusten, tiettyjen lääkkeiden tai lihaksensisäisten injektioiden jälkeen.\nLue myös: Sydämen katetrointi - mikä on tutkimus verisuonikatetrilla? Stressiokokardiografia - STRES ECHO -testi havaitsee sepelvaltimotaudin.Pitäisikö sinun käydä kardiologissa?\nTesti suoritetaan potilaille, joilla epäillään:\nakuutti sepelvaltimo-oireyhtymä (ACS)\nJa myös jokaisella muulla rintakipuista valittavalla henkilöllä, varsinkin jos he kuuluvat riskiryhmään, ts. Kamppailevat verenpainetaudin, diabeteksen, liikalihavuuden kanssa.\nLue myös: Kasvaimen markkerit (kasvainindikaattorit): testien tyypit ja tulokset\nItsenäisillä tuloksilla ei ole itsessään arvoa. Ne saavuttavat diagnostisen arvon sydänlihasiskemian dokumentoinnin jälkeen, ts. Arvioinnin jälkeen potilaan kliiniseen tilaan, sekä EKG: n muutosten analysoinnin jälkeen.\nTunnisteet: terveys Ravitsemus seksuaalisuus\n© VP healt hand fitness team 2020 Sydänmerkit: tyypit ja normit. Indikaatiot tutkimusta varten - https://vphealthandfitness.com


Kesätyöseteli 8.luokkalaisille - Plans 2019 - Participatory budjeting 2019-2020 - OmaStadi\nSuunnitelma etenee äänestykseen ja sille on laadittu kustannusarvio 600 000 €\nItäkeskuksen alueen nuoret\nToimenpide voitaisiin yhdistää nykyisen 9.luokkalaisille jaettavan kesäsetelin kanssa.\nKesäsetelin arvo voisi olla pienempi, ja työsuhde lyhyempi.\n(ehdot hieman erit kuin 9.luokkalaisilla)\nSamat osallistujat ja toimijat kuin 9.luokkalaisten setelissä:\nKasKo, Nup, yritykset.\nAlle 15-vuotias ei voi itse allekirjoittaa työsopimusta. Oppivelvollinen saa tehdä työtä enintään puolet loma-ajastaan, myös työtehtävät tai työajat ovat rajoitettu laissa. Toinen asia on, ettei saa tulla pysyvää kustannusta omastadi ehdotuksesta, joka mielestäni kesäseteli 8-luokkalaisille olisi. Tämä vaikka idea itsessään on hyvä.


Elintarviketeollisuusliitto ry (ETL) on elintarvikkeiden ja juomien valmistusta harjoittavien yritysten sekä järjestöjen yhteinen toimialajärjestö, joka on kaikella tapaa jäsentensä summa. Olemme yhdistelmä erikokoisista ja -muotoisista, eri puolella Suomea toimivista ruoka- ja juomayrityksistä.\nETL:n toimisto toimii aina jäsenyritysten muodostamien linjausten perusteella. ETL:n asiantuntijat muodostavat ammattimaisen asiantuntijaorganisaation, jossa on elintarvikealan vahva syvä osaaminen.\nElintarviketeollisuus on Suomen neljänneksi suurin teollisuudenala, joka työllistää 38 000 ihmistä 1 700 toimipaikassa ympäri Suomea. Koko elintarvikeketju alkutuotannosta ruokapalveluihin työllistää jopa 340 000 ihmistä.\nSuhdanteet ovat ottaneet elintarviketeollisuudessa kahden viime vuoden aikana pieniä askeleita kohti parempaa. Elintarviketeollisuuden myynti ja kannattavuus ovat parantuneet sekä kotimaassa että viennissä – vientiliikevaihto on noussut vuoden 2016 aallonpohjasta.\nAlan jalostusarvo ja rahoituksellinen vahvuus ovat ETL:n kannattavuuskyselyn mukaan kasvussa. Vienti nähdään jäsenyrityksissä kannattavammaksi kuin myynti kotimaahan. Kuluttajien vahva luottamus kotimaiseen elintarviketuotantoon luo kuitenkin uskoa tulevaisuuteen myös kotimarkkinoilla.\nLiiton toiminnan kannalta merkittävä muutos vuonna 2017 oli pitkäaikaisen toimitusjohtaja Heikki Juutisen siirtyminen eläkkeelle.\nAloitin työt uutena toimitusjohtajana ETL:ssä kesäkuun alussa. Ensimmäisen puolen vuoden aikana on ollut ilo huomata, miten hienolle alalle olen tullut, kuinka aktiivisia ja ajassa eläviä jäsenyritykset ovat ja miten upeita asiantuntijoita ETL:n toimistolla on töissä.\nElinkeinopolitiikassa kertomusvuosi oli vilkas. Työn alla olivat muun muassa kantelu EU-komissiolle makeisverosta, ruokapoliittisen selonteko ja sen jatkotoimet, kauppatapalautakunnan työn käyntiin saaminen, pakkausten tuottajavastuun hallintomallin uudistaminen, sääntelyn purkaminen ja viennin edistäminen.\nMyös liiton toimialayhdistyksissä oli useita tärkeitä edunvalvonta-asioita, joita edistettiin yhdessä jäsenyritysten kanssa. Suomen 100-vuotisjuhlavuotena keskustelu ruuasta oli vilkasta ja myös ETL osallistui siihen. Viestinnässä vahvistettiin sähköisten kanavien hyödyntämistä.\nTyömarkkinapuolella neuvoteltiin uudet vuoteen 2021 asti voimassa olevat työehtosopimukset MVL:n ja AKT:n kanssa edellisenä vuonna SELin kanssa sovitun työehtosopimuksen pohjalta ja valmistauduttiin yhdessä jäsenyritysten kanssa vuoden 2018 alun työehtosopimusneuvotteluihin PROn kanssa. Työaikamalli-ryhmät jatkoivat töitään, mutta valitettavasti kovin hitaasti edeten.\nElintarvikeketjun toimijat teettivät keväällä Luonnonvarakeskuksella selvityksen ruoka-alan eli maatalouden, elintarviketeollisuuden, elintarvikkeiden tukku- ja vähittäiskaupan sekä ravitsemispalvelujen vaikutuksesta Suomen kansantaloudessa.\nSelvitys avasi hienosti koko ruoka-alan merkitystä. Ruoka-ala työllistää suoraan ja välillisesti 340 000 ihmistä ja tuottaa arvonlisäystä runsaalla 15 miljardilla eurolla, joka on lähes yhdeksän prosenttia koko maan arvonlisäyksestä. Veroja ja veroluonteisia maksuja ruoka-alalta kertyy yli yhdeksän miljardia euroa. Palkka- ja yritysverojen lisäksi mukaan laskettujen veroluonteisten maksujen osuus kaikista valtion veroista ja veroluonteisista maksuista on noin 10 prosenttia.\nRuoka-ala työllistää tulevaisuudessakin vahvasti tuotannon ja jakelun monipuolistuessa. Alan kasvumahdollisuudet ovat suuret. Ruoka on trendi ja jokaisen ihmisen arjessa – niin puheissa kuin lautasellakin.\nSuomalaisten elintarvikkeiden vientikysynnän koko ajan kasvaessa ja ihmisten ruokavalioiden monipuolistuessa myös elintarviketeollisuuden kasvun mahdollisuudet paranevat. On tärkeää, että elintarviketeollisuuden kilpailukyvyn parantamiselle, viennin edistämiselle ja kasvulle luodaan mahdollisuuksia myös poliittisilla päätöksillä ja lainsäädännöllä.\nKertomusvuonna elintarvikevienti nousi vihdoin vuonna 2014 tapahtuneen Venäjän-viennin romahduksen aiheuttaman kuopan yläpuolelle. Vienti kasvoi reilut 10 prosenttia. Myönteistä viennin kasvun lisäksi on, että kasvua tapahtuu monilla sektoreilla: ulkomailla kiinnostavat sekä suomalaiset marjat, kalat, makeiset että perinteiset maitotalous-, liha-, vilja ja alkoholituotteet.\nSuomalaiset ruoka- ja juomavalmistajat tuovat iloa ja makua ihmisten elämään sekä auttavat arjessa ja yhteisten ruokahetkien valmistelussa.\nVuonna 2018 ETL täyttää 75 vuotta ja juhlavuosi näkyy toiminnassamme. Edistämme vastaisuudessakin vahvasti suomalaisten ruoka- ja juomavalmistajien toimintamahdollisuuksia, jotta eri sukupolvet voivat tulevaisuudessakin kokoontua samaan ruokapöytään nauttimaan kotimaisten yritysten tekemiä ruokia, juomia ja herkkuja.\nKiitos kaikille ETL-läisille sekä liiton toimintaan osallistuneille jäsenyritysten toimijoille! Ilman sitoutuneita hallinnon edustajia sekä eri toimikunnissa ja työryhmissä toimivia yritysten asiantuntijoita olisimme vain puolinaisia. Vahvalla yhteistyöllä kohti seuraavaa 75 vuotta entistä vahvempana edunvalvojana niin työmarkkinapuolella kuin elinkeinopolitiikassakin!


Kataja ja KTP aloittavat Euroopan valloituksensa kotiotteluilla\n4.8.2015 11:00 Viime kauden hallitseva Suomen mestari Kataja Basket ja Korisliiga-mitalisti KTP-Basket aloittavat urakkansa lokakuussa Euroopan kentillä FIBA Europe Cupin merkeissä, joka on kansainvälisen koripalloliiton uudistunut seurajoukkuekilpailu. Kilpailun lohkoarvonnat suoritettiin tiistaina Saksan Freisingissa.\nTeemu Rannikko johtaa Katajan Rilski Sportistin kimppuun Europe Cupin avausottelussa Joensuussa 28.10.\n"Ponttis" Mirolybovin luotsaama KTP saa sarja-avauksessa kotiluolassaan vastaansa Rosa Radomin. Kuvat: Vesa Kuukka, Francois Perthuis.\nFIBA Europe Cup koostuu 56 eurooppalaisesta seurajoukkueesta, joiden joukossa on mm. 17 eri maan mestaria sekä 13 hopeajoukkuetta.\nSarjan joukkueet muodostavat 14 neljän joukkueen lohkoa. Jokaisen lohkon kaksi parasta ja lohkojen neljä parasta kolmosta jatkavat alkulohkon jälkeen 32 joukkueen jatkosarjaan.\nJoensuulainen Kataja kohtaa avausottelussa kotiluolassaan 28.10. bulgarialaisen Rilski Sportistin. Lohkon muut joukkueet ovat Valko-Venäjän mestari Tsmoki-Minsk ja Slovakian mestari MBK Rieker COM-therm Komarno.\n- Meidän lohkossamme ei kaikki joukkueet ole välttämättä niin tunnettuja, mutta kovista korismaista ja esimerkiksi Tsmoki-Minsk tulee olemaan varmasti kova vastus, Katajan päävalmentaja Jukka Toijala pohti.\n- Jatkomahdollisuudet ovat mielestäni hyvät ja voittamaan lähdemme jokaista ottelua.\nKTP-Basket avaa puolestaan urakkansa 28.10. kotiottelulla puolalaista Rosa Radomia vastaan. J-lohkon muut vastukset ovat Turkista (Turk Telekom) sekä Makedoniasta (KK Kumanovo 2009).\nKTP:n tulevista vastustajista Turk Telekom sijoittui kovatasoisessa Turkin liigassa viime kaudella seitsemänneksi, Rosa Radom eteni Puolan pääsarjassa välieriin asti ja KK Kumanovo 2009 sijoittui oman maansa sarjassa hopealle.\n- Päällimmäiset tunnelmat ovat erinomaiset. Vastassa kovia joukkueita, joita lähdemme tietysti voittamaan. Marginaalit ovat pienet, joten mielenkiintoinen syksy tulossa, kotkalaisten luotsi Anton Mirolybov summasi.\nKatajan ottelut FIBA Europe Cupin alkulohkossa\nKTP:n ottelut FIBA Europe Cupin alkulohkossa\nLisätiedot: FIBA:n tiedote


PAPPILAN ELÄMÄÄ: Tikkupullaa\nAamulla lähdin mökille. Yöllä oli ollut pakkasta ja niin lähdin hetkeksi kävelemään jäälle ja katselemaan, miltä sauna ja mökki näyttävät järveltäpäin. Liukasta oli kävellessä, koska ei ollut piikkejä apuna.\nMaanantain jälkeen oli lunta sulanut jo kukkapenkeistäkin ja tulppaanien ja narsissien piipatkin kurkistelivat jo esiin.\nMaanantaina kaadoimme pari kuusta ja männyn ja tänään tuulettomana päivänä poltin sitten risut. Puolitoista tuntia sainkin lappaa niitä nuotioon.\nInnostuin leipomaan tikkupullaa. Tikkupullataikinaan laitoin noin 7 desiä vehnäjauhoja, teelusikallisen suolaa, puoli desiä sokeria, pari teelusikallista hunajaa, yhden pussillisen kuivahiivaa ja lorauksen öljyä. Sekoitin tukevalla lusikalla kuivat aineet keskenään kulhossa öljyn kanssa. Sitten lisäsin keskelle niin paljon vettä, että tuli sopiva pehmeä taikina koko ajan lusikalla sekoittaen. Annoin kohota taikinan kaksinkertaiseksi lämpimässä paikassa liinalla peitettynä eli vedottomassa paikassa eli mikrossa.\nTein pajunoksasta reilun metrin mittaisen, sormenpaksuisen kepin. Kuorin sen toisesta päästä n. 25 cm:n mitalta. Pyörittelin taikinasta pari sormenvahvuista tankoa. Kiersin taikinanauhan kepin kuorittuun päähän ja toisen taikinanauhan makkarakeppiin. Annoin hetken nousta taikinan kepeissä.\nEli sillä aikaa lopun taikinan kaulitsin, laitoin öljyä taikinalevylle ja kanelia ja sokeria reilusti, kieritin rullaksi ja leikkelin viipaleiksi ja pellille. Laitoin ne nousemaan siksi aikaa, kun uuni lämpisi ja kävin nuotiossa paistamassa tikkupullat. Olipa pullatuliaisia kotiinkin. Tikkupullat tietysti söin heti itse!\nPaistoin pullat hitaasti kypsiksi nuotion hiilloksella. kääntelin tikkuja, jotta taikina ei palanut. Tikkupullathan ovat valmiita, kun ne irtoavat helposti tikusta.\nMies oli sillä aikaa, kun olin mökillä, käynyt pesillä vaihtamassa pohjat. Samana kuukaudenpäivänä vuotta aikaisemminkin oli tuo pohjien vaihto tapahtunut.\nTunnisteet: kasvit, leipominen, mökki\nVoi, kuinka kiva, kun pääsit mökille. Mukavia puuhia olet tehnyt. Meilläkin krookuksen alut kurkistavat maasta.\nSiellä on maa käytännöllisesti katsoen lumeton.\nTouhuilu on mökkimaisemassa mukavaa ja tikkupulla maistui hyvälle urakoinnin jälkeen.\nSyksyllä tehtyjen ojanpenkkojen siivouksen jälkeen meillä pn myös poltettavaa. Vielä niihin hommiin ei pääse, vaikka mieli jo tekeekin.\nJään keskellä lämmintä tikkupullaa nuotiosta. NAM!\nVoi, kuinka näyttää mukavalta touhulta! Minun lapseni eivät ole ikinä tuota saaneet kokea, harmi. Pakko järjestää heille tikkupullasessiot jossain!\nJaana: Mökillä on aina mukava touhuta. Siellä olen ulkosalla paljon enemmän kuin kotona.\nAimarii: Mökki on etelämmässä kuin koti. Poltettavaa olisi kotipihassakin vielä, kun puunkaatoa on luvassa täälläkin.\nKiiris: Tikkupulla oli HYVÄÄ.\nAnsku Barcelona: Vaikka grillin päällä voi paistaa tikkupullaa...


Interaktiivinen lumitaideteos Lordin aukiolla | Business Rovaniemi – Rovaniemen Kehitys Oy\nInteraktiivinen lumitaideteos Lordin aukiolla\nTeoksen suunnittelua Hokkaidon yliopiston opiskelijoiden kanssa. Kuvaaja: Toni Ojakangas\nSUOJA -teos yhdistää Sapporon ja Rovaniemen asukkaat\nLapin yliopiston opiskelijat ovat suunnitelleet ja toteuttaneet interaktiivisen lumitaideteoksen Rovaniemelle sekä Sapporoon kansainvälisen Yuki matsuri -lumifestivaalin yhteyteen.\nLapin yliopiston muotoiluopiskelijoiden SUOJA -teos vie suomalaisen luonnon Japaniin, Sapporoon 3.–11.2.2019. Samalla toinen osa teosta on Rovaniemen keskustassa Lordin aukiolla. Teosten välille on luotu yhteys eli kävijät voivat tunnistaa toistensa liikkeitä kohteiden välillä Kinect-teknologiaa hyödyntäen. Teoksella halutaan tuoda esiin suomalaista ja arktista lumirakentamisosaamista sekä Lapin yliopiston innovatiivista teknologiaosaamista muotoilussa.\nSuoja -lumitaideteos 3.2.–11.2.2019 Rovaniemi; Lordin aukio, Sapporo; Akapla\nLisätietoja: Antti-Jussi Yliharju antti-jussi.yliharju(at)ulapland.fi +358 40 484 4409\nLisätietoa teoksesta Instagramissa: @suoja_yukiterrace


VELUX GVT -kattoluukku\nVELUX GVT -kattoluukut\nSuuriaukkoinen kattoluukku lämpöeristämättömien ullakoiden yhteyteen\nHuoltovapaassa kattoluukussa on mukana kiinteä pellitys. Se on tarkoitettu lämpöeristämättömiin tiloihin. Kattoluukku 490 x 760 mm:n suuruisine aukkoineen on ihanteellinen ratkaisu ullakoille ja yläkerran varastotiloihin, joissa tarvitaan uloskäyntiä katolle. Luistamaton pinnoite karmin alareunassa varmistaa rakentajien, nuohoojien ja muiden ammattilaisten helpon ja turvallisen pääsyn katollesi.\nAsennettavaksi kaltevuudeltaan 20–65°:n katolle.\nErittäin suuri, helppokulkuinen aukko (490 x 760 mm).\nKolme tuuletusasentoa: 5°, 15° ja 30°.\nIkkunan karmissa ja pellityksissä on musta tai tiilenpunainen säänkestävä polyuretaanipinnoite.\nPuite on suulakepuristettua alumiinia.\nIkkuna toimitetaan vasenkätisenä, mutta kahvan voi ennen asennusta vaihtaa oikealle puolelle.\nLuistamaton pinnoite karmin alareunassa.\nPatentoitu avautumisen turvarajoitin estää ikkunan kääntymisen auki ja törmäämisen kattoon.\nIntegroitu yleispellitys sekä sileälle katteelle että enintään 6 cm:n korkuiselle profiilikatteelle.*\n*Ei sovellu saumapeltikattojen yhteyteen.\nSekä ikkunan karmi että pellit ovat värillistä, säänkestävää, huoltovapaata polyuretaania.\nIntegroitu pellitys helpottaa asentamista.\nAvautuu kolmeen asentoon\nKahvassa on kolme uraa, joiden avulla ikkunan voi lukita kolmeen eri tuuletusasentoon. Sivusaranoitu kattoluukku toimitetaan vasenkätisenä eli sen kahva on vasemmalla. Ennen asennusta saranat ja kahvan voi vaihtaa puolelta toiselle.


"Kuuluisat naiset ovat kateellisia suhteestani George Clooneyn kanssa" - MTVuutiset.fi\nElisabetta Canalis ja George Clooney. Kuva: Wireimage/AOP MTV/Wireimage/AOP,2010\nJulkaistu 04.08.2010 18:00\nElisabetta Canalis kertoo miesystävänsä olevan hemmotteleva huolenpitäjä. Tilannetta parantaa ainoastaan se, että nainen deittailee ihanan George Clooneyn kanssa.\nGeorge Clooneyn kanssa seurusteleva Elisabetta Canalis kertoo, että komea Clooney tukee ja hemmottelee häntä, kertoo popeater.com. Nainen paljasti People-lehdelle, että miehen vuoksi hän on saanut elämäänsä värit takaisin.\n– Oloni on hyvä ja kevyt. Kuin olisin 18 vuotta, Canalis kuvaa Peoplessa.\nNainen ei loukkaantunut epäilevistä huhuista, jotka ympäröivät suhdetta sen alkuaikoina. Komea julkkismies aiheuttaa väistämättä mustasukkaisuutta, ja Canalis tunnustaa olevansa hieman ahdistunut muiden naisten vuoksi.\n– Olen kuullut naisista, jopa kuuluisista sellaisista, jotka ovat poistaneet Clooneyn kuvan tietokoneensa näytönsäästäjästä suhteemme vuoksi. Ehkä olen hieman stressaantunut. Loppujen lopuksi paras kosto mustasukkaisille henkilöille on olla onnellinen, sitä he eivät anna anteeksi, nainen kuvaa.\nNaisen mukaan rakkaus saa ihmisen tuntemaan itsensä aina kauniiksi.\n– Ajatus siitä, että joku rakastaa minua tällä tavalla, on minusta yllättävä.


Viisi lappilaista yritystä tähyää Moskovaan | Yle Uutiset | yle.fi\nViisi lappilaista yritystä tähyää Moskovaan\nJotkut lappilaisyritykset suunnittelevat liiketoiminnan laajentamista Venäjän Moskovan alueelle. Viisi lappilaisyritystä on perehtynyt alkuvuoden aikana Moskovan markkinoihin.\nMoskovan uusi kansainvälinen liikekeskus, Moscow City, nousee vain muutaman kilometrin päähän Kremlistä. Liikekeskus sisältää valmistuttuaan muun muassa parikymmentä pilvenpiirtäjää. Kuva: Rovaniemen Kehitys Oy\nMatchmaking Moscow -koulutukseen osallistuivat Ekowell Oy, Rovaniemen Painatuskeskus Oy ja SantaPark Rovaniemeltä sekä Peltoniemi Kalusteet Kemijärveltä ja Pellopuu Oy Pellosta.\nKyseessä on Lapin Ely-keskuksen tilaama koulutus, jonka vastuullisena tuottajana on toiminut Rovaniemen Kehitys Oy. Varsinaiset koulutuspalvelut on tilattu rovaniemeläiseltä Oy Barents Consulting Ltd -yhtiöltä, jonka toimitusjohtaja Ari Huhtala on vastannut koulutuksista sekä kaikista matkan käytännön järjestelyistä. Huhtalalla itsellään on jo yli 22 vuoden kokemus Venäjältä.\n- Moskova on keskeisin väylä päästä Venäjän markkinoille. Vaikka Murmansk onkin meille lappilaisille tärkeä, kauppa sinnekin syntyy enimmäkseen Moskovan kautta, Huhtala sanoo.\n- Moskovan-matka täytti odotuksemme. Minulla oli matkan aikana yhteensä 12 tapaamista. Näistä kahdeksan on potentiaalisia oman alamme partnereita, jotka valikoimme yhdessä Ari Huhtalan kanssa tarkasti ennakkoon. Kaikki neuvottelukumppanit olivat aidosti kiinnostuneita yhteistyöstä. Ilman tulkkausapua ja järjestelyjä paikan päällä emme olisi onnistuneet näin hyvin, Pellopuu Oy:n aluemyyntipäällikkö Kim Paasonen sanoo.\nPellopuulla on pitkät kokemukset ja Paasosellakin jo yli 15 vuoden kokemus vastaavista partnerinhakumatkoista. Tähän kokemukseen nojautuen Paasonen uskookin, että noin kolmen Moskovassa tavatun kontaktin kanssa syntyy konkreettista kauppaa. Muutama heistä on jo tulossa Pelloon tutustumaan tehtaaseen ja hirsitaloihin.\nRovaniemeläinen Ekowell puolestaan sai tähän koulukseen liittyvän partnerietsinnän aikana tiedusteluja ja tarjouspyyntöjä maalämpöpumppujen toimittamisesta Moskovan alueelle. Vaikeaksi yhtiö on kokenut Venäjän maahantuonti- ja tullauskysymykset. Markkina-alueena Ekowellilla on toistaiseksi ollut Suomi ja Norja, mutta yhteistyöselvityksiä on tehty Murmanskin alueella. Moskovasta yhtiö etsii jälleenmyyjää, josta voisi myöhemmin kehittyä Ekowellin tuotteiden päämaahantuoja koko Venäjälle.\nVastaava Rovaniemen Kehitys Oy:n vetämä koulutus on parhaillaan käynnissä myös Murmanskin alueelle. Siinä mukana on kuusi lappilaista yritystä.\nMoskovaMoskovan alueLapin lääniVenäjäRovaniemiVenäjän aluejakoYritystiedotMurmanskPellomarkkinatRovaniemen seutukuntaSantaparktulliselvitysKoulutus ja kasvatuskoulutus


flOw kokeilussa - PlayStation Network – viralliset PSN-uutiset\nOnko sinusta mikro-organismiksi? Jos kiinnostuit, lue lisää...\nSukella merenalaiseen maailmaan nälkäisenä nuorena mikrobina ja pysy hengissä hinnalla millä hyvänsä – helpommin sanottu kuin tehty näissä syvissä vesissä.\nTutki loputtomia syvyyksiä ja vaani pahaa-aavistamattomia herkkupaloja. Mitä syvemmälle etenet, sitä mielenkiintoisempia ympäristöjä ja vaarallisempia otuksia kohtaat.\nKun saat paljon syödäksesi, kasvat suuremmaksi ja selviät yhteenotoista suurempien merenelävien kanssa.\nLaskeudu syvemmälle outoon maailmaan ja pysy tarkkana. Vain vahvimmat selviävät – mikä on sinun paikkasi ravintoketjussa?\nLumoava flOw vie sinut petollisen rauhalliseen maailmaan, joka on täynnä hitaasti väriä vaihtavia pilviä ja niiden halki uivia jättiläisiä.\nPlayStation®4-järjestelmän luoma uskomattoman yksityiskohtainen maailma reagoi pelaajan liikkeisiin, ja uidessasi näet jopa ympärilläsi leijuvat ilmakuplat ja planktonhiukkaset.\nEikä kaunis ulkokuori ole pelin ainoa valtti. Kaikista syömistäsi otuksista kuuluu erilainen ääni, joten pelatessasi luot omaa sinfoniaa, joka muuttuu jatkuvasti.\nMyös pelin ääniraita kehittyy pelin edetessä, aivan kuten ohjaamasi olentokin. Leppoisassa ympäristössä musiikki soi rauhallisena, mutta kiihtyy aina kun kohtaat vaaroja, kuten lauman armottomia saalistajia.\nJossain on aina suurempi kala...\nJokainen peli alkaa mikro-organismin syntymästä, jolloin se herää kotelossaan nälkäisenä ja hauraana. Kun lähdet tutkimaan ympäristöä, törmäät pian muutamaan pikkuotukseen, joista tulee ensimmäinen ateriasi. Kun mikrobi syö, se kasvaa, ja tasapainoisella ruokavaliolla saavutat täyden potentiaalisi ennen kuin huomaatkaan.\nMetsästysretkillä kannattaa etsiä helppoja suupaloja ja vältellä suurempia hirviöitä, joten alussa joudut siirtymään edestakaisin eri syvyyksissä – vain suurimmat otukset voivat taistella näiden vesien hallinnasta.\nHauskinta flOw'ssa on uusien asioiden löytäminen, joten emme halua kertoa liikaa synkkien syvyyksien yllätyksistä. Kannattaa kuitenkin kokeilla erilaisia ruokayhdistelmiä, selvittää eri otusten vahvuudet ja heikkoudet ja ennen kaikkea muistaa, että jossain on aina suurempi kala!\nWebsite ©Thu Mar 30 11:44:58 BST 2017 Sony Computer Entertainment Europe. Kaikki nettisivujen sisältämä materiaali, pelien nimet, tuotenimet ja/tai –hahmot, tavaramerkit, kuvamateriaali sekä liitännäinen kuvakieli ovat omistajiensa tavaramerkkejä ja/tai tekijänoikeusmateriaalia. Kaikki oikeudet pidätetään. Lisätietoa


Ajokortin juuri saanut hurjasteli - neljä loukkaantui\nLauantai 24.4.2010 klo 14.46\nNurmijärven yöllisen auton tieltä suistumisen aiheutti todennäköisesti liian suuri tilannenopeus.\nKaikki kyydissä olleet olivat poliisin mukaan turvatöissä. (POLIISI)\nPoliisin takaa-ajo päättyi nokkakolariin - neljä loukkaantui\nNeljä nuorta loukkaantui henkilöauton ulosajossa Nurmijärvellä myöhään perjantai-iltana. Vuonna 1992 syntyneen nuoren miehen kuljettama auto suistui Uudenkyläntieltä ensin ojaan ja sinkoutui lopulta vasen kylki edellä päin koivua hieman ennen kello 23:a.\nRajamäen suunnalta tullut auto on poliisin mukaan suistunut tieltä loivassa, oikealle kaartuvassa mutkassa ja ajautunut tien vasemmalla puolella olevaan ojaan. Nelivetoisella BMW:llä on ollut vauhtia sen verran, että se on jatkanut matkaansa vielä ojanpohjallakin lähes 50 metriä, minkä jälkeen se on osunut ojassa olevaan juurakkoon. Törmäyksen voimasta auto sinkoutui nokan kautta ympäri.\nHurja voltti päättyi lopulta lähellä seisovan koivun runkoon.\nEhkä testattu autoa\nRikosylikonstaapeli Marika Hakala kertoo poliisin epäilevän liian kovan tilannenopeuden olevan törmäilyn syy.\n- Loivaa mutkaa edeltää noin puolen kilometrin suora, jolla on ehkä vähän testattu autoa, Hakala arvelee.\n- Kaikki olivat sentään turvavöissä.\nAuton kyydissä oli tapahtumahetkellä kuljettajan lisäksi kaksi muutakin miestä ja yksi nuori nainen. Kaikki ovat syntyneet vuonna 1992 ja kotoisin Nurmijärveltä.\nPaikalle apua antamaan saapui yöllä useampiakin pelastusyksiköitä ja lääkäri MediHelin kyydissä. Kolme muuta nuorta selvisivät törmäilystä vähäisin vammoin, mutta palokunta sai irrottaa kuljettajaa autostaan noin tunnin ajan. Kaikki neljä vietiin Töölön sairaalaan tarkastettaviksi ja saamaan hoitoa.\nPoliisi ei vielä ole päässyt jututtamaan nuoria, mutta tapahtunutta tutkitaan tällä hetkellä törkeänä liikenneturvallisuuden vaarantamisena. Hakalan mukaan seuraamuksena voi olla pitkä ajokielto ja sakkoja. Hänen mukaansa ajokieltoa tiukentanee se, että kuski oli vasta vähän aikaa sitten saanut ajokortin.


Venäjä-asiantuntija tukee Niinistön ehdotusta: Tiitisen lista julki - MTVuutiset.fi\nVenäjä-asiantuntija tukee Niinistön ehdotusta: Tiitisen lista julki\nVenäjän ja Itä-Euroopan tutkimuksen lehtori Arto Luukkanen.\nJulkaistu 28.09.2012 12:25 (Päivitetty 03.10.2012 00:33 )\nVenäjä-asiantuntija pitää presidentin esitystä Tiitisen listan julkistamisesta hyvänä.\nPresidentti Sauli Niinistö sanoo Suomen Kuvalehdelle, että Tiitisen lista voitaisiin antaa rajoitetusti tutkijoiden käyttöön.\nVenäjän ja Itä-Euroopan tutkimuksen lehtori Arto Luukkanen Helsingin yliopistosta sanoo ymmärtävänsä Niinistön ehdotusta.\n– Ehdottomasti pitäisi julkaista. Ymmärrän sen lausunnon listan julkaisusta tutkijoiden käyttöön, koska kaikki tällainen tiedusteluorganisaatioiden keräämä materiaali voi olla objektiivista. Ymmärretään kuitenkin, että se on historiaa. Tämä materiaali pitää punniten katsoa, että pitääkö se paikkansa.\nLuukkosen mukaan suomalaiset ymmärtävät tapauksen, eikä kansalaisia enää tarvitse paapoa asiassa.\n"Historiaa pitää voida ymmärtää"\nLista pitäisi Luukkaisen mukaan julkistaa myös sen takia, että suomalaiset ymmärtäisivät omaa historiansa.\n– Kansakunnalla pitää olla käsitys omasta historiastaan, myös niistä ikävistä asioista. Emme voi ymmärtää tulevaisuutta ja nykyhetkeä, jollemme ymmärrä historiaa. Sen takia tämä olisi hyvä tehdä nyt. Jos tässä 25 vuotta kuluu, niin osalliset ovat haudan rauhassa. He eivät pääse itse kertomaan omaa kantaansa. Kaikki asiat pitää arvioida kaikilta kanteilta.\nLuukkasen mukaan olisi tärkeää, että Suomi viimeisenä Euroopan maana astuisi tässä asiassa moderniin aikaan.\n– Suomettumisen salailun aika päättyisi virallisesti, kun se lista julkistettaisiin. Se, mikä siinä voi olla mielenkiintoista on se kysymys, että miten paljon siinä listassa on ihmisiä? Kuka siellä on?\nLuukkanen ei tiedä listan tarkempaa sisältöä. Pahimpien kauhuskenaarioiden mukaan listalla on ollut valtionjohdossa olleita henkilöitä, kuten korkeassa asemassa olleita virkamiehiä.\n– Lista on haluttu pitää salaisena sen takia, että on mietitty mitä se Suomelle merkitsee ja mitä se tekee Suomen maineelle, että näin on tapahtunut. Nyt on kuitenkin yksinkertaisesti uusi aika ja asia pitää nostaa esille.\nSuomen Kuvalehti: Niinistö haluaisi Tiitisen listan julki tutkijoille


Chiari 1 -sairauden kehittyvä luokittelu - Avain-lehti Neuroliitto\nChiari 1 -sairauden kehittyvä luokittelu\nKuvantamistekniikan kehittyminen ja lisääntynyt tietämys Chiari 1 -sairaudesta on tarkentanut sairauden luokittelua. CM1:n rinnalle ovat tulleet CM 0 ja CM 1.5.\nNiska-aukkoon hernioituneet pikkuaivotonsillat (pikkuaivorisat) kuvasi ensimmäisen kerran patologi Hans Chiari jo 1800-luvun lopussa. Chiarin epämuodostumat on perinteisesti jaettu neljään eri luokkaan: tyyppi I, II, III ja IV, joista etenkin kaksi jälkimmäistä ovat hyvin harvinaisia. Chiari 1 -sairauden esiintyvyys on väestössä n. 0.3−1 %, ja se on tavallisempi naisilla.\nCM1-epämuodostumaa pidettiin aluksi synnynnäisenä muutoksena, mutta tällä hetkellä ymmärretään, että muutoksen taustalla voi olla useita erilaisia mekanismeja. Lisääntynyt tietämys näiden sairauksien kuvantamislöydöksistä, hoidosta ja käyttäytymisestä, on johtanut uusien luokitusten syntymiseen. Chiari I:n rinnalle ovat tulleet Chiari 0 ja Chiari 1,5 -luokitukset.\nSairauden tyypilliset oireet ovat ponnistukseen liittyvä päänsärky, joka painottuu takaraivolle ja on yleensä lyhytkestoista. Päänsärky on yksi yleisimmästä oireista aikuisilla (n. 80 %), kun taas lapsilla sen esiintyvyys on pienempi (n. 40 %). Korvaperäisiä oireita ja huimausta esiintyy myös n. 80 %:lla aikuispotilaista.\nUnenaikainen hengityshäiriö (sentraalinen uniapnea aivorungon puristustilasta) oireilee päiväaikaisena väsymyksenä, ja sitä esiintyy 24−70 %:lla sairastuneista. Muita sairauteen liittyviä oireita ovat kävelyvaikeudet, raajojen tuntopuutokset ja rakon toimintahäiriöt. Näiden oireiden taustalla voi olla selkäytimen nesteontelo, joka on yleinen löydös ja tavataan yli puolella sairastuneista.\nCM1-sairauden nykykriteerinä pidetään vähintään 5mm:n mittaista pikkuaivotonsillojen valumista niska-aukon eli foramen magnum -aukon alapuolelle. Rakenteellisen muutoksen taustatekijöitä ei täysin tunneta. Merkittävimpänä tekijänä pidetään liian pientä kallonsisäistä tilavuutta, jonka johdosta pikkuaivot pääsevät valumaan alaspäin. Toisena tunnistettuna syynä ovat erilaiset aivo-selkäydinnestekierron häiriöt. Tiedetään esimerkiksi, että noin joka kymmenennellä CM1-henkilöistä esiintyy ns. vesipäisyyttä, eli kohonnutta kallonsisäistä painetta, johon liittyvät laajentuneet aivokammiot. Toisaalta taas CM1:n syynä voi olla myös alentunut kallonsisäinen paine esimerkiksi selkäytimessä sijaitsevan aukon vuoksi.\nLisäksi erilaiset kallonpohjan ja kaularangan yläosan luurakenteen poikkeavuudet tai lisääntynyt kaularangan yläosan liikkuvuus on yhdistetty CM1-sairauteen. Isolla osalla potilaita CM1-tilanteen selittävää tai aiheuttavaa syytä ei pystytä tunnistamaan eli sairaus jää ns. idiopaattiseksi.\nSairauden kirurgisen hoidon arviointi kuuluu neurokirurgille. Suomessa on THL:n tietokanta, jossa ylläpidetään leikattujen henkilöiden rekisteritietoa. Yleisin leikkaus on niska-aukon avarrusleikkaus, jonka avulla ponnistuspäänsärky vähenee n. 80 %:lla. Suurin osa leikatuista kokee myös muiden neurologisten oireiden vähentyneen. Alle viidesosalla saattaa osa oireista palata takaisin sairauden myöhemmässä vaiheessa. Tällöin neurokirurginen arviointi voidaan toistaa, ajatellen uusintaleikkauksen mielekkyyttä.\nCM1-sairauden luokittelun kehittämisen yhtenä tarkoituksena on parantaa sairastuneiden hoitoa sekä sairauden ennustetta. Chiari O -tilanteessa ei kuvaushetkellä ole havaittavaa pikkuaivojen siirtymää, mutta selkäytimessä on näkyvissä nesteontelo. Sairastuneiden oireet ovat CM1-taudin kaltaisia, ja sairauden mekanismina pidetään ensisijaisesti aivoselkäydinnestekierron häiriötä. CM1.5 on asteeltaan vaikeampi, ja siinä nähdään pikkuaivojen siirtymän lisäksi myös aivorungon alueen muutoksia. CM1.5-tilanteessa kirurgisen hoidon ennuste on muita huonompi.\nKuvantamistekniikan kehittyminen ja lisääntynyt tietämys Chiari 1 -sairaudesta on tarkentanut sairauden luokittelua.\nCM1:n rinnalle ovat tulleet CM 0 ja CM 1.5.\nLuokittelun kehittämisellä pyritään parantamaan sairauden hoitoa ja ennustetta.\nCM1-sairauden tyypillisiä oireita ovat ponnistuspäänsärky, korvaperäiset oireet ja huimaus, sekä väsymys.\nSuuri osa potilaista hyötyy leikkaushoidosta.\nAtte Karppinen. Chiari tyypin 1 epämuodostuma – diagnostinen ja hoidollinen haaste. Duodecim 2020; 136(17):1895-902.\nBordes S, Jenkins S, Tubbs RS. Defining, diagnosing, clarifying, and classifying the Chiari I malformations. Child’s Nervous System 2019; 35:1785-1792.\nAvainsanat: Chiari harnes harvinaissairaudet pikkuaivojen sairaudet


– Työnteko-oikeutta ei pidä laajentaa kielteisen turvapaikkapäätöksen saaneisiin, Sari Essayah ja Peter Östman muistuttavat | KD-Lehti\nSeuraava ”Onko unioni enää se sama, johon Suomi on aikanaan liittynyt?” – Päivi Räsänen ihmettelee, miksi EU rahoittaa toimintaansa velaksi Edellinen Eurooppalainen ilmastolaki on tavoitteena oikea mutta sitovana lainsäädäntönä ongelmallinen, arvioi Peter Östman\n– Työnteko-oikeutta ei pidä laajentaa kielteisen turvapaikkapäätöksen saaneisiin, Sari Essayah ja Peter Östman muistuttavat\n2.6.2020 klo 17:42 Eduskunta Samuli Rissanen\n– Työantajan on aika vaikea olla tietoinen siitä, onko työntekijällä voimassa oleva oleskelulupa vaiko ei. Työnantajalle ei pidä lisätä työnantajan rasitetta tältä osin. Siksi on yksinkertaisinta, että työntekijällä ei ole oikeutta tehdä työtä, mikäli hänellä ei myöskään ole oikeutta oleskella maassa ja hänellä on kielteinen päätös, Essayah alleviivaa.\n– Työnteko-oikeuden laajentaminen kielteisen päätöksen saaneisiin ei ole kuitenkaan ratkaisu maatalouden kausityöntekijäpulaan, koska työvoiman saatavuus ei lisäänny kuin kymmenillä henkilöillä ja se sisältää myöskin riskejä, kristillisdemokraattien kansanedustaja Peter Östman muistuttaa.\n– Kristillisdemokraatit kannattavat hallituksen esitystä ulkomaalaislain väliaikaisesta muuttamisesta muilta osin paitsi työnteko-oikeuden laajentamisen osalta lainvoimaisen kielteisen päätöksen saaneisiin, KD:n puheenjohtaja Sari Essayah kertoo.\nSen sijaan Essayah pitää tärkeänä, että lakimuutoksella väliaikaisesti laajennetaan suojelua hakeneitten työnteko-oikeutta, ja erityisesti tämä on tärkeää maatila- ja puutarhatalouden aloilla.\n– Nämä ovat huoltovarmuuden kannalta tärkeitä aloja, ja on todellakin tärkeää, että me saamme kaikki mahdolliset työvoimareservit käyttöön.\nLakiesitys ei kuitenkaan suurelta osalta tule lisäämään työntekoon oikeutettujen määrää; se on vain pieni lisä verrattuna 16 000:nnen työntekijän tarpeeseen, jotka ovat olleet maataloudessa kausityöntekijöinä aiempina vuosina.\nEssayah’n mielestä ei ole toivottavaa eikä kannatettava, että kielteisen päätöksen saaneet turvapaikanhakijat voisivat jatkaa kausitöissä\nEssayah’n mielestä ei ole toivottavaa eikä kannatettava, että kielteisen päätöksen saaneet turvapaikanhakijat voisivat jatkaa kausitöissä.\n– Työantajan on aika vaikea olla tietoinen siitä, onko työntekijällä voimassa oleva oleskelulupa vaiko ei. Työnantajalle ei pidä lisätä työnantajan rasitetta tältä osin. Siksi on yksinkertaisinta, että työntekijällä ei ole oikeutta tehdä työtä, mikäli hänellä ei myöskään ole oikeutta oleskella maassa ja hänellä on kielteinen päätös, Essayah alleviivasi.\nSamansuuntainen viesti kuultiin eduskunnassa myös kansanedustaja Peter Östmanilta.\n– Työnteko-oikeuden laajentaminen kielteisen päätöksen saaneisiin ei ole kuitenkaan ratkaisu tähän ongelmaan, koska työvoiman saatavuus ei lisäänny tällä hallituksen ehdotuksella kuin kymmenillä henkilöillä ja se sisältää myöskin riskejä.\nÖstman muistutti, että maanviljelijöiden avuksi tarvitaan lisäkäsiä, ja olisi tarvittu jo pitkään, mutta valitettavasti hallitus tekee liian vähän liian myöhään.\n– Maaseutuyrittäjäthän esittivät jo alkuvuonna hätähuutonsa, sillä he näkivät työvoimapulan uhkaavan kevätkylvöjä ja pitkittyessään pahimmillaan jopa osaa elintarviketuotannosta. Lähes 70 prosenttia tuottajista olisi tarvinnut tiedon kausityövoiman saatavuudesta jo huhtikuun alussa, jotta kauden tuotanto ei olisi vaarantunut.\n– Oppositiosta esitettiin jo tuolloin ratkaisuja, joilla työttömille ja lomautetuille olisi luotu kannusteita lähteä viljelijöiden apuun, Östman huomautti.


Urheiluhieroja ja personal trainer Poutiainen | Ajanvaraus\nUrheiluhieroja ja personal trainer Poutiainen\nTästä pääset kätevästi itse varaamaan aikasi, jonka jälkeen saat sähköpostiisi varausvahvistusviestin.\nKäyttäjälle ei voi valitettavasti varata valitsemaasi palvelua nettivarauksen kautta. Voit olla suoraan yhteydessä puhelimitse numeroon 0440165088.\nKäyttäjälle ei voida viimeistellä varausta valitsemaasi palveluun, koska nettivaraus kyseisen ajan varaamiseen on jo sulkeutunut. Voit olla suoraan yhteydessä puhelimitse numeroon 0440165088.\nVarasit ajan onnistuneesti yrityksestä Urheiluhieroja ja personal trainer Poutiainen. Saat varauksesta sähköpostin. Varauksesi on maksettu ja saat myös siitä kuitin sähköpostiisi.\nPaikka: Urheiluhieroja ja personal trainer Poutiainen\nOsoite: Hämeenkatu 9-15, 11100 Riihimäki


Suomen virallinen Agricola-leivos – Suomen Pipliaseura\nEtusivu / Ajankohtaista / Agricola-leivos valittu\nAJANKOHTAISTA, YLEINEN | 23.4.2014\nHeidi Harjulan suunnittelema Agricola-leivos vuodelta 2014. Leivosta on kehitetty v. 2016, ks. Agricola-leivoksen resepti.\nSuomen virallista Agricola-leivosta haettiin keväällä 2014 kansalaisäänestyksen avulla Mikael Agricolan päivästä lähtien. Valinta julkistettiin Maailman kirjan päivänä 23.4. Voittajaksi nousi Makeaa murmelin täydeltä -blogin Heidi Harjulan puolukasta ja valkosuklaasta valmistettu leivos!\nSuomen Pipliaseura onnittelee voittajaa!\nSuomen Pipliaseura kiittää samalla kaikkia neljää bloggaria hyvän kilpailun luomisesta: maukkaista leivosehdokkaista sekä aktiivisesta osallistumisesta. Suurkiitos myös äänestäjille – teidän ansiostanne Suomeen on nyt valittu virallinen Agricola-leivos muistuttamaan maailmanlaajuisen lukutaitotyön merkityksestä.\nKaikkinensa idea virallisesta Agricola-leivoksesta otettiin myönteisesti vastaan: ääniä kilpailussa annettiin yhteensä lähes yhdeksän tuhatta. Tavoitteena on, että Agricola-leivoksesta tulee vuosittainen traditio ja symboli, joka muistuttaa myös jatkossa lukutaidon merkityksestä demokratialle ja tasa-arvolle. Vielä nykyäänkin joka kymmenes aikuinen on lukutaidoton.\n– Samankaltainen kehitys, joka aikoinaan Suomessa lähti liikkeelle Agricolan työn seurauksena, on edelleen ajankohtaista monien kansojen parissa. Pipliaseurojen raamatunkäännöstyö sysää osaltaan liikkeelle uusia kirjakieliä ja edistää omankielistä lukutaito-opetusta. Lukutaitotyöllä on merkittävä vaikutus yksittäisille ihmisille sekä kokonaisille kansoille. Se avaa sekä lapsille että aikuisille ovia koulutukseen, työelämään ja parempaan elämään, kertoo Terhi Huovari Suomen Pipliaseurasta.\nKilpailun voittaja Heidi Harjula kokee kilpailuun osallistumisen tärkeänä juuri lukutaidon edistämistyön vuoksi.\nLukeminen on aina ollut tärkeä osa elämääni, ja lukutaito on mahdollistanut minulle hienoja elämyksiä ja uusia oivalluksia niin vapaa-ajalla kuin opintojenkin saralla. Lukutaito on meille suomalaisille itsestäänselvyys, ja sellaiseksi soisin sen tulevan muuallakin maailmassa, Harjula kertoo.\nTavoitteena vuosittainen traditio\nMakeaa murmelin täydeltä -blogin Heidi Harjulan Agricola-leivoksesta löytyy tuttuja pohjoismaisia makuja. Leivos koostuu kevyestä puolukkamarenkitäytteestä, täyteläisestä valkosuklaavaahdosta ja rapeasta kaurapohjasta.\nAgricola-leivoksen suunnittelua inspiroivat suomalaisuus, puhtaat raaka-aineet sekä perinteikkyys modernissa muodossa. Tärkeänä pidin myös sitä, että leivos on toteutettavissa kotikeittiössäkin, mutta samalla se haastaa kotileipureita kokeilemaan uudenlaista toteutustapaa. Maku on varmasti pienen vaivan arvoinen, Agricola-leivoksen luoja Harjula toteaa.\n– Leivoksen resepti on vapaasti käytettävissä, joten jokainen kotileipuri pääsee jo nyt kokeilemaan, miltä leivos maistuu. Ensi vuoden huhtikuussa maistiaisia on tarjolla todennäköisesti laajemminkin, Huovari vinkkaa.\nAgricola-leivoksesta on tulossa Suomen Pipliaseuran rekisteröimä tavaramerkki.\nHeidi Harjulan suunnitteleman Agricola-leivoksen hengessä leivosta kehitettiin v. 2015–2016 leipojille hieman helpommaksi. Samalla on ajateltu suurempien erien tuotantoa: leivosta on nyt kätevä tilata myös paikallisilta leipomoilta tarjottavaksi erilaisiin tilaisuuksiin. Reseptin kehittelyn on tehnyt Kakkugallerian Sami Granroth.\nAiheesta muualla 23.4.2014\nTässä on Suomen virallinen Agricola-leivos


-= Maatalous Foorum =- • katso viestiketjua - Hakki 6400 pro + Valmet 702S\nHakki 6400 pro + Valmet 702S\nKirjoittaja spiip » 14 Loka 2014, 18:55\nKaipaan kovasti apua aiheen mukaisen yhdistelmän suhteen.\nAvuntarpeeni liittyy lähinnä combon myyntiin. Isoäitini maanviljelijä/"metsämies"-puoliso joutui niin sanoakseni "parempiin peltohommiin" taannoin ja isoäidilleni jäi iso maatila kaikkine laitteineen. Tiedossa on ettei mummo jää tilalle asumaan kovinkaan pitkäksi aikaa (yksin keskellä ei-mitään, ilman ajokorttia - aivan ymmärrettävää) ja hän pyysi apuani joidenkin maatalous- ja metsäkoneiden myynnissä - nämä ovat siis olleet mummon miehen työkaluja, joista kenelläkään muulla meidän perheessä ei ole juurikaan tietoa.\nMyyntiä ei siis tulla tekemään rahan kiilto silmissä, mutta kaikesta tulisi saada käypä hinta. Kannattaako (eli onko helpompi saada kaupaksi) nämä myydä yhdessä vai erikseen? Valmetin arvo on suurinpiirtein tiedossa, mutta Hakkeja ei ole tällä hetkellä käytettynä myynnissä (ilman esim. metsäperävaunua, joiden osuutta myyntihinnoista en osaa arvioida), eli sen arvioinnista olisin kovin kiitollinen. Kyseinen kuormain on vuosimallia -98 ja malliltaan siis HK 3164H.\nMyös sellainen kysymys on tässä asiaa tutkiessani tullut mieleeni, että mitä kautta tällaisia koneita kannattaa alkaa myymään? Onko perus nettikone-sivusto se "paras" vaihtoehto, vai koetteko että olisi kohderyhmää ajatellen joku viisaampi vaihtoehto.\nToki jos joku kokee tarvitsevansa kyseistä yhdistelmää (tai jompaa kumpaa konetta erikseen), saa ottaa yhteyttä.\nArvostan kaikkea apua (ja eri mielipiteitä) joita teillä olisi antaa. Tällaiseen erikoistilanteeseen kun emme osanneet - emmekä halunneet - varautua.\nLiittynyt: 14 Loka 2014, 18:53\nRe: Hakki 6400 pro + Valmet 702S\nKirjoittaja jupesa96 » 14 Loka 2014, 20:54\nNettikone on ihan ok. Kokeile.\nHakin hintaa voi haarukoida vastaavalla muun merkkisellä.\nKäytetyn kauppa on sellaista ettei hintaa voi tarkasti sanoa, mieluiten joku vaihteluväli.\nLopullisen hinnan määrää ostaja - ja myyjä.\nJos on tarve myydä nopeasti, hinta joustaa.\nKirjoittaja Rubinjo » 14 Loka 2014, 21:39\nErikseen noi kannattaa ehdottomasti myydä. Metsäkuormain yksi helpoimmin myytävä ja hyvin arvonsa säilyttävä kone. (Kuten peräkärryt ja lumilinkokin.)\nKirjoittaja spiip » 04 Marras 2014, 18:37\nMitäköhän täällä on tapahtunut kun lähes koko ketju on poistettu kun en ole hetkeen käynyt :O